cyanic-selkie/wikianc huggingface dataset:
സെൽഫ്-പോർട്രെയിറ്റ് വിത്ത് റ്റു പൂപിൾസ്
1785-ൽ അഡിലൈഡ് ലബീല്ലെ-ഗിയോർഡ് ചിത്രീകരിച്ച എണ്ണച്ചായാചിത്രമാണ് (സ്വയം-ചിത്രീകരണം) സെൽഫ്-പോർട്രെയിറ്റ് വിത്ത് റ്റു പൂപിൾസ്. (മേരി ഗബ്രിയേല കാപെറ്റ് ആൻഡ് മേരി മാർഗ്രിയേറ്റ് കാറൗക്സ് ഡി റോസ്മോണ്ട്). മെട്രോപൊളിറ്റൻ മ്യൂസിയത്തിന്റെ ശേഖരത്തിലാണ് ഈ ചിത്രം സൂക്ഷിച്ചിരിക്കുന്നത്.
ആദ്യകാല ചരിത്രവും സൃഷ്ടികളും
1749 ഏപ്രിൽ 11-ന് പാരീസിൽ എട്ടു മക്കളിൽ ഏറ്റവും ഇളയവളായി ലബീല്ലെ-ഗിയാർഡ് ജനിച്ചു. അയൽപക്കത്തുള്ള കലാകാരൻമാരുടെ കൂട്ടത്തിലാണ് അവർ വളർന്നുവന്നത്. അവരിൽ നിന്നും അവൾ ആദ്യമായി പരിശീലനം ആരംഭിക്കുകയും നേടുകയും ചെയ്തു. 1780-ൽ ലബീല്ലെ സ്വന്തമായി വിദ്യാർത്ഥികളെ സ്വീകരിക്കാൻ തുടങ്ങി. എല്ലാവരും സ്ത്രീകളും ആയിരുന്നു. അവൾ ചിത്രരചനയിൽ സ്ത്രീകളുടെ ഇടപെടലിനുവേണ്ടി പ്രവർത്തിക്കുന്ന അഭിഭാഷകയുമായിരുന്നു.
ലബീല്ലെ-ഗിയോർഡ് ചിത്രം ആസൂത്രണം ചെയ്യുന്നതിനായി കൂടുതൽ സമയം ചെലവഴിച്ചു. തലപ്പത്തുള്ള രണ്ടു വിദ്യാർത്ഥികളുടെ തലയുടെ ചിത്രങ്ങൾ സൃഷ്ടിച്ച് ചോക്ക് സ്റ്റഡി നടത്തുകയും ആ തലയിലൂടെ കടന്നുപോകുന്ന പ്രകാശത്തിന്റെ പ്രതീതിയെകുറിച്ച് അന്വേഷണങ്ങൾ നടത്തി. ചിത്രത്തിൻറെ ഇടതുവശത്ത് കാണുന്ന മേരി-ഗബ്രിയേല കാപെറ്റ്, ലബീല്ലെ-ഗിയോർഡിന്റെ ഏറ്റവും പ്രിയപ്പെട്ടതും പ്രഗല്ഭയുമായ വിദ്യാർത്ഥികളിൽ ഒരാളായിരുന്നു. ലാബില്ലെ-ഗിയാർഡ് തന്റെ ആദ്യ അദ്ധ്യാപകന്റെ മകനായ ചിത്രകാരൻ ഫ്രാങ്കോയിസ്-ആൻഡ്രെ വിൻസെന്റിനെ വിവാഹം കഴിച്ചു. ചിത്രത്തിൽ ഗൗണിലും വൈക്കോൽ തൊപ്പിയിലും ലാബിൽ-ഗിയാർഡിനെ കാണിക്കുന്നു. നീളത്തിലുള്ള തടി കഷ്ണം കൊണ്ട് അടുക്കിയ തറയിലെ വസ്ത്രത്തിന്റെ പ്രതിഫലനവും അവൾ ചിത്രീകരിക്കുന്നു. വിദ്യാർത്ഥികളുടെ തലകളുടെ ക്രമീകരണം അവരുടെ മുഖങ്ങൾക്കിടയിലെ പ്രകാശത്തിന്റെ പരസ്‌പര പ്രവർത്തനം ചിത്രീകരിക്കുന്നതിനുള്ള അവളുടെ കഴിവിനെ കാണിക്കുന്നു. പശ്ചാത്തലത്തിൽ ഒരു കന്യകയുടെ പ്രതിമയും കലാകാരന്റെ പിതാവിന്റെ പ്രതിമയും കാണാം. പൂർത്തിയായ ചിത്രം ഏകദേശം ജീവിച്ചിരിക്കുന്ന ആളുടെ അതേ വലിപ്പമുള്ളതാണ്. ചിത്രകാരിയും വിദ്യാർത്ഥികളിലൊരാളും ഒരു കണ്ണാടിയിലേക്ക് നോക്കുന്നുണ്ടെന്ന് അനുമാനിക്കപ്പെടുന്നു. ഈ സാഹചര്യത്തിൽ ലാബില്ലെ-ഗിയാർഡ് യഥാർത്ഥത്തിൽ നിരീക്ഷകൻ കാണുന്ന ചിത്രം വരയ്ക്കുന്നു.
പിന്നീടുള്ള ചരിത്രവും പ്രദർശനവും
1905 വരെ ഈ ചിത്രം ആർട്ടിസ്റ്റിന്റെ കുടുംബത്തിന്റെ സ്വത്തായിരുന്നു. 1953-ൽ ജൂലിയ ബെർവിൻഡ് ഈ ചിത്രം മെട്രോപോളിറ്റൻ കലാ മ്യൂസിയത്തിന് സംഭാവന ചെയ്തു.
വിവരണവും വ്യാഖ്യാനവും
അഡലെയ്ഡ് ലാബില്ലെ-ഗിയാർഡ്, മാരി-ഗബ്രിയേൽ കാപ്പെറ്റ്, മാരി-മാർ‌ഗൂറൈറ്റ് കാരിയോ ഡി റോസ്മോണ്ട് എന്നിവരെ ഈ ചിത്രത്തിൽ ചിത്രീകരിക്കുന്നു. അക്കാഡമി റോയൽ ലക്ഷ്യമിട്ടതാണ് ഈ ചിത്രം എന്ന് വാദമുണ്ട്. ലാബില്ലെ-ഗിയാർഡ് അംഗമാകാൻ ആഗ്രഹിച്ചിരുന്നു. അക്കാലത്ത്, അക്കാഡമി റോയൽ വനിതാ പുതിയ അംഗങ്ങളെ പ്രതിവർഷം നാലായി പരിമിതപ്പെടുത്തിയിരുന്നു. രണ്ട് പെൺ വിദ്യാർത്ഥികളെ ചിത്രീകരിച്ച് കൂടുതൽ അംഗങ്ങളെ അക്കാഡമി റോയലിലേക്ക് സ്വീകരിക്കണമെന്ന് ലാബില്ലെ വാദിച്ചു.
സ്വാധീനങ്ങൾ
ഇടതുവശത്തുള്ള ചിത്രപീഠത്തിനോടൊപ്പമുള്ള ചിത്രത്തിന്റെ ഘടന സൂചിപ്പിക്കുന്നത് ആന്റോയ്ൻ കോയ്‌പലിന്റെ പോർട്രെയിറ്റ് ഓഫ് ആർട്ടിസ്റ്റ് വിത്ത് യങ് സൺ, ചാൾസ് ആന്റോയിൻ എന്ന ചിത്രത്തിന്റെ രചനയെ അടിസ്ഥാനമാക്കിയിരിക്കാം ചിത്രീകരിച്ചിരിക്കുന്നത്. കലാകാരന്മാരുടെ പ്രശസ്തി സ്ഥാപിക്കുന്നതിൽ ഒരു പ്രധാന ചിത്രമായിരുന്നു ഇത്. രാജാവ് അവൾക്ക് അലവൻസ് നൽകിയെങ്കിലും അവരുടെ വിദ്യാർത്ഥികൾ കാരണം അവൾക്ക് ഒരു സ്റ്റുഡിയോ നൽകിയില്ല. ജീൻ-ലോറന്റ് മോസ്നിയർ തന്റെ ഇളയ മകളുമായി സ്വയം വരച്ചതിന്റെ അടിസ്ഥാനം ഈ ചിത്രമാണെന്ന് കരുതപ്പെടുന്നു. ഈ ചിത്രത്തിന്റെ വിജയം ക്ലോൺ ചെയ്യുക എന്നതായിരുന്നു അദ്ദേഹത്തിന്റെ ആഗ്രഹമെന്ന് കരുതപ്പെടുന്നു.
വധശിക്ഷ ഗാംബിയയിൽ
ഗാംബിയയിൽ വധശിക്ഷ നിയമവിധേയമാണ്. 1981 ലാണ് അവസാനമായി വധശിക്ഷ നടപ്പിലാക്കിയത്.
വധശിക്ഷ നിർത്തലാക്കലും പുനസ്ഥാപനവും
1993-ൽ ഗാംബിയയിൽ വധശിക്ഷ നിർത്തലാക്കപ്പെട്ടിരുന്നു. പക്ഷേ 1995 ആഗസ്റ്റിൽ സായുധസേനയുടെ പ്രൊവിഷണൽ റൂളിംഗ് കൗൺസിൽ വധശിക്ഷ പുനസ്ഥാപിച്ചു. 2010-ൽ 250 ഗ്രാമിൽ കൂടുതൽ ഹെറോയിൻ കൈവശം വയ്ക്കുന്നവർക്ക് വധശിക്ഷ നൽകാനുള്ള നിയമം ഗാംബിയൻ പാർലമെന്റ് പാസാക്കി. പക്ഷേ ഗാംബിയൻ ഭരണഘടനയുടെ ആർട്ടിക്കിൾ 18(2) പ്രകാരം മുന്നൊരുക്കത്തോടെയോ അക്രമത്തോടെയോ നടത്തുന്ന കൊലപാതകത്തിനു മാത്രമേ വധശിക്ഷ നൽകാൻ സാധിക്കുകയുള്ളൂ. ഇതുകാരണം 2011-ൽ മയക്കുമരുന്നു കടത്തിനുള്ള വധശിക്ഷ ഒഴിവാക്കി.
സെൽഫ്-പോർട്രെയിറ്റ് വിത്ത് റ്റു പൂപിൾസ്
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ഫ്രഞ്ച് പെയിന്റിംഗുകൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വധശിക്ഷ ഗാംബിയയിൽ
അവലംബം
ഗാംബിയ ഗാംബിയ ഗാംബിയ
സിയൂക്സ് ഫാൾസ്, തെക്കൻ ഡക്കോട്ട
സിയൂക്സ് ഫാൾസ്, (Lakota: Íŋyaŋ Okábleča Otȟúŋwahe; "സ്റ്റോൺ ഷാറ്റർ സിറ്റി") അമേരിക്കൻ ഐക്യനാടുകളിലെ തെക്കൻ ഡകോട്ട സംസ്ഥാനത്തെ ഏറ്റവും ജനസംഖ്യയുള്ള നഗരമാണ്. മിന്നിഹാഹ കൗണ്ടിയുടെ   കൌണ്ടി ആസ്ഥാനമായ ഈ നഗരം, തെക്ക് ഭാഗത്ത് ലിങ്കൻ കൗണ്ടിയിലേയ്ക്കു വ്യാപിച്ചു കിടക്കുന്നു. അമേരിക്കൻ ഐക്യനാടുകളിലെ അതിവേഗം വികസിക്കുന്ന 47-ാമത് നഗരവും തെക്കൻ ഡകോട്ടയിലെ ഏറ്റവും വേഗത്തിൽ വളരുന്ന മെട്രോ പ്രദേശവുമായ ഈ നഗരത്തിൽ 2000 നും 2010 നും ഇടയിൽ 22% ജനസംഖ്യയുടെ വർധനവുണ്ടായിട്ടുണ്ട്. 2016 ലെ കണക്കുകൾ പ്രകാരം സയൂക്സ് ഫാൾസിലെ ജനസംഖ്യ 174,360 ആയിരുന്നു. മെട്രോപോളിറ്റൻ ജനസംഖ്യയായ 251,854, മൊത്തം തെക്കൻ ഡക്കോട്ട ജനസംഖ്യയുടെ 29 ശതമാനത്തോളമാണ്.
സിയുക്സ് ഫാൾസിൻറെ ചരിത്രം, ബിഗ് സിയോക്സ് നദിയുടെ ജലപാതങ്ങളെ ചുറ്റിപ്പറ്റിയാണ്. ഏകദേശം 14,000 വർഷങ്ങൾക്ക് ഹിമയുഗ കാലത്ത് രൂപമെടുത്തതാണ് ഈ ജലപാതങ്ങൾ. ജലപാതത്തിൻറെ ആകർഷണം ഈ പട്ടണത്തിൻറെ നിലനിൽപ്പിൽ ശക്തമായ സ്വാധീനം ചെലുത്തിയിട്ടുണ്ട്. ഹോ-ചുങ്ക്, ലോവേ, ഔട്ടേയെ, മിസൂറി, ഒമാഹ (അക്കാലത്ത് പോങ്ക), ക്വാപോ, കൻസ, ഒസേജ്, അരിക്കിര, ഡക്കോട്ട, ചെയെന്നെ തുടങ്ങിയ തദ്ദേശീയ അമേരിക്കൻ ഇന്ത്യൻ ജനങ്ങൾ യൂറോപ്യന്മാരും യൂറോപ്യൻ പിൻഗാമികളും എത്തുന്നതിനു മുമ്പുതന്നെ ഇവിടെ അധിവസിച്ചിരുന്നു.
സരാറ്റോഗ
സരാറ്റോഗ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സാന്താ ക്ലാരാ കൌണ്ടി യിൽ സ്ഥിതിചെയ്യുന്ന ഒരു നഗരമാണ്. സാന്താ ക്ലാര താഴ്വര യുടെ പടിഞ്ഞാറ് ഭാഗത്തു സ്ഥിതി ചെയ്യുന്ന ഈ നഗരം, സാൻ ഫ്രാൻസിസ്കോ ഉൾക്കടൽ മേഖലയിൽ സാൻ ജോസ് നഗരത്തിനു നേരിട്ട് പടിഞ്ഞാറായിട്ടാണ് നിലനിൽക്കുന്നത്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 29,926 ആയിരുന്നു. സിലിക്കോണ് വാലിയുടെ പടിഞ്ഞാറേ വക്കിൽ സ്ഥിതിചെയ്യന്ന സരാറ്റോഗ, ഒരു ചെറു പട്ടണത്തിന്റ അനുഭവം പ്രദാനം ചെയ്യുന്നതോടൊപ്പം ഇവിടെയുള്ള വീഞ്ഞുത്പാദനകേന്ദ്രങ്ങൾ ഹൈ-എൻഡ് റെസ്റ്റോറന്റുകൾ എന്നിവയുടെ പേരിലും ഈ നഗരം അറിയപ്പെടുന്നു. വില്ല മൊണ്ടാൽവോ, ഹാക്കോൺ ഗാർഡൻസ്, മൌണ്ടൻ വൈനരി എന്നിവ ഈ നഗരത്തിലെ പ്രധാന ആകർഷണങ്ങളിൽ ഉൾപ്പെടുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
വധശിക്ഷ ഘാനയിൽ
കുറ്റകൃത്യങ്ങൾക്ക് വധശിക്ഷ നിലവിലുള്ള രാജ്യമാണ് ഘാന. 1993-ലാണ് ഇവിടെ അവസാനമായി വധശിക്ഷ നടപ്പിലാക്കിയത്.
വധശിക്ഷ ലഭിക്കാവുന്ന കുറ്റങ്ങൾ
കൊലപാതകം, രാജ്യദ്രോഹം, സായുധ മോഷണം എന്നീ കുറ്റങ്ങൾക്ക് വധശിക്ഷ ലഭിക്കാം.
അവലംബം
ഘാന ഘാന ഘാന
കാർഹ്വാസാന്ത
പെറുവിലെ അരെക്വിപ്പാ മേഖലയിലൂടെ പ്രവഹിക്കുന്ന ഒരു ചെറുനദിയാണ് കാർഹ്വാസാന്ത. ഇത് ആമസോൺ നദിയുടെ ഉത്ഭവപ്രദേശത്തെ ഉറവിടങ്ങളിലൊന്നായി പരിഗണിക്കപ്പെടുന്നു. അറ്റ്ലാന്റിക് മഹാ സമുദ്രത്തിൽ നിന്ന് ഏകദേശം 6,400 കിലോമീറ്റർ ദൂരെ 5,597 മീറ്റർ ഉയരത്തിലുള്ള നെവാഡോ മിസ്മിയിലെ മഞ്ഞുരുകിയെത്തുന്നതാണ് ഈ നദിയിലെ ജലം. ആമസോൺ തടത്തിലെ മറ്റെല്ലാ സ്രോതസ്സുകളേക്കാളും, കർഹ്വാസാന്തായിലെ ഹിമജലമാണ്, ആമസോണിലെ ഏറ്റവും വിദൂരത്തു നിന്നുള്ള ജലത്തിന്റെ ഉറവിടമായി കാർട്ടോഗ്രാഫർമാർ കണക്കാക്കുന്നത്.
കർഹ്വാസാന്താ, ക്വെബ്രാഡാ അപാചിതയുമായി സംയോജിച്ച് റിയോ ലോക്വെറ്റ നദിയായി മാറുന്നു. അപൂരിമാക് നദിയായി മാറുന്നതിനുമുമ്പായി ഈ നദിയ്ക്ക് നിരവധി പേരുമാറ്റങ്ങളുണ്ടാകുന്നു. നാലു നദികൾ സംയോജിച്ച് അപുരിമാക് നദിയായി മാറുന്ന ജംഗ്ഷനിൽ ഖനന നഗരമായ കയില്ലോമ സ്ഥിതിചെയ്യുന്നു.
അവലംബം
വർഗ്ഗം:പെറുവിലെ നദികൾ വർഗ്ഗം:ആമസോൺ നദിയുടെ പോഷകനദികൾ
പുളിവയില
പൂതംകൊല്ലിയുമായി നല്ല സാമ്യമുള്ളൊരു വൃക്ഷമാണ് പുളിവയില. . പശ്ചിമഘട്ടത്തിന്റെ തെക്കൻ ഭാഗങ്ങളിൽ ഇവ ധാരാളമുണ്ട്. ആവാസവ്യവസ്ഥ നഷ്ടപ്പെടുന്നതിനാൽ വംശനാശഭീഷണി നേരിടുന്നു. പൂവിനു വെള്ളനിറമാണ്. 15 മീറ്റർ വരെ ഉയരം വയ്ക്കുന്ന ഈ മരം 700 മീറ്റർ മുതൽ 900 മീറ്റർ വരെ ഉയരമുള്ള നിത്യഹരിതവനങ്ങളിലെ നദികളുടെ ഓരത്ത് കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:കാലോഫില്ലേസീ
ചിങ്ങം
കൊല്ലവർഷത്തിലെ പ്രഥമ മാസമാണ് ചിങ്ങം.സൂര്യൻ ചിങ്ങം  രാശിയിലൂടെ  സഞ്ചരിക്കുന്ന സമയമാണ് ചിങ്ങമാസം. മലയാളികളുടെ പ്രിയങ്കരമായ ഉത്സവമായ ഓണം ചിങ്ങമാസക്കാലത്താണ്. മാസങ്ങൾക്ക് പേരുകൊടുത്തിരിക്കുന്നത് നക്ഷത്രരാശികൾക്ക് അനുസരിച്ചാണ്. സിംഹം എന്ന പദം ലോപിച്ചുണ്ടായ ചിങ്ങം സിംഹത്തിന്റെ രൂപത്തിലുള്ള ലിയോ എന്ന നക്ഷത്രഘടനയെ സൂചിപ്പിക്കുന്നു.
തമിഴ് മാസങ്ങളായ ആവണി-പൂരട്ടാശി എന്നിവ ചിങ്ങമാസ സമയത്താണ്. ഓഗസ്റ്റ് - സെപ്റ്റംബർ മാസങ്ങളിലായി ആണ് മലയാളമാസമായ ചിങ്ങം വരിക.
Malayalam calendar
വധശിക്ഷ ഗിനി-ബിസൗവിൽ
വധശിക്ഷ നിയമം മൂലം ഉപേക്ഷിച്ച ആഫ്രിക്കൻ രാജ്യമാണ് ഗിനി-ബിസൗ. 1986-ലാണ് ഇവിടെ അവസാനമായി വധശിക്ഷ നടപ്പിലായത്. 1993-ൽ ഭരണഘടന പ്രകാരം എല്ലാ കുറ്റങ്ങൾക്കും വധശിക്ഷ സ്ഥിരമായി ഒഴിവാക്കപ്പെട്ടു.
അവലംബം
ഗിനി-ബിസൗ ഗിനി-ബിസൗ
സോഹ അലി ഖാൻ
ബോളിവുഡ് ചലച്ചിത്ര രംഗത്തെ ഒരു നടിയാണ് സോഹ അലി ഖാൻ.(सोहा अली खान, Pashto/Urdu: سوها علي خان) (ജ : ഒക്ടോബർ 4, 1978).
ആദ്യ ജീവിതം
നവാബ്ബ് പട്ടോടി കുടുംബത്തിലെ ഇപ്പോഴത്തെ നവാബായ മൻസൂർ അലി ഖാൻ പട്ടൗഡിയുടെ പുത്രിയായി 1978 ൽ സോഹ ജനിച്ചു. മൻസൂർ അലി ഖാൻ പട്ടൗഡി മുൻ ഇന്ത്യൻ ക്രിക്കറ്റ് ടീമിന്റെ ക്യാപ്റ്റനയിരുന്നു. സോഹയുടെ മാതാവ് ശർമിള ടാഗോർ ഇന്ത്യൻ ചലച്ചിത്ര മേഖലയിലെ ഒരു മികച്ച നടിയാണ്. സഹോദരൻ സൈഫ് അലി ഖാൻ ബോളിവുഡിലെ തന്നെ ഒരു മുൻ നിര നായക നടനാണ്.
അഭിനയ ജീവിതം
അഭിനയത്തിലേക്ക് എത്തുന്നതിനു മുൻപ് സോഹ ചില കമ്പനികളിൽ ജോലി നോക്കിയിരുന്നു. 2004 ലെ ഹിന്ദി ചിത്രമായ ദിൽ മാംഗേ മോർ എന്ന ചിത്രത്തിൽ ശാഹിദ് കപൂറിന്റെ കൂടെ അഭിനയിച്ചു. പിന്നീട് ചില ബംഗാളി ചിത്രങ്ങളിലും സോഹ അഭിനയിച്ചു. 2006 ൽ അമീർ ഖാൻ നായകനായി അഭിനയിച്ച രംഗ് ദേ ബസന്തി എന്ന ചിത്രത്തിൽ അഭിനയിച്ചത് ശ്രദ്ധേയമായി. 2007 ലെ ഖോയ ഖോയ ചാന്ദ് എന്ന ചിത്രവും ശ്രദ്ധേയമായി.
പുറത്തേക്കുള്ള കണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:ഒക്ടോബർ 4-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ബംഗാളി ചലച്ചിത്രനടിമാർ
ജനുവരി 18
ഗ്രിഗോറിയൻ കലണ്ടർ പ്രകാരം ജനുവരി 18 വർഷത്തിലെ 18-ആം ദിനമാണ്. വർഷാവസാനത്തിലേക്ക് 347 ദിവസങ്ങൾ കൂടിയുണ്ട് (അധിവർഷങ്ങളിൽ 348).
മറ്റു പ്രത്യേകതകൾ
വർഗ്ഗം:ജനുവരി 18
അനാൽ‌സൈറ്റ്
സിയോലൈറ്റ് വിഭാഗത്തിൽപ്പെട്ട ഒരു ധാതുവാണ് അനാൽ‌സൈറ്റ്. ജലയോജിത സോഡിയം അലൂമിനോ സിലിക്കേറ്റ്. രാസസംഘടനം: Na Al Si2O6,H2O ഇതിന് അനാൽകൈം എന്നും പറയുന്നു. ഗ്രീക്കുഭാഷയിൽ അനാൽകിമോസ് എന്നാൽ ദൃഢമല്ലാത്തത് എന്നർഥം. ചൂടാക്കുകയോ ശക്തിയായി ഉരസുകയോ ചെയ്യുമ്പോൾ ഈ ധാതുവിൽനിന്നും സ്ഥിതവൈദ്യുതിയുടെ ദുർബലപ്രവാഹമുണ്ടാകുന്നു.
ഘടന
ഘടന, രാസസംയോഗം, ക്രമിക-സഹജനം എന്നിവയിലെല്ലാം ഫെൽസ്പതോയ്ഡ് (Felspathoid) ധാതു സമൂഹത്തോട് അടുപ്പം കാട്ടുന്നു. മറ്റു സിയോലൈറ്റുകളെപ്പോലെ അനാൽസൈറ്റ് അപശല്കന (exfoliation)ത്തിനു വിധേയമാവുന്നില്ല.
നിറം, ആകൃതി
സുതാര്യമോ അർധതാര്യമോ ആയ ഈ ധാതു സാധാരണയായി നിറമില്ലാത്തതാണ്. ചിലപ്പോൾ വെള്ള നിറത്തിലോ ഇളം പാടലവർണത്തിലോ കാണുന്നു. ഹീമെറ്റൈറ്റ് (Haematite) കലർന്ന അവസ്ഥയിൽ തിളങ്ങുന്ന ചുവപ്പുനിറമായിരിക്കും. പരലാകൃതിയാണുള്ളത്. പരലുകൾ ചതുഷ്കോണീയമോ സമലംബകീയമോ ഘനീയമോ ആകാം. ആഗ്നേയശിലകളുമായി കലർന്ന്, തരികളോ കണികാമയമോ ആയും കണ്ടുവരുന്നു; അപൂർവം ചിലപ്പോൾ ചെറുപരലുകളെ കേന്ദ്രീകരിച്ചുള്ള തരികളുടെ സംപിണ്ഡമായും കാണുന്നു. എളുപ്പം പൊടിയുന്ന സ്വഭാവമുണ്ട്. കാഠിന്യം: 5, ആ.ഘ: 2.26; കാചഭദ്യുതി. ജലാംശത്തിന്റെ കൂടുതൽ കുറവനുസരിച്ച് ഇരട്ട അപവർത്തനസ്വഭാവം കാണിക്കുന്നു; അപവർത്തനാങ്കം 1.48-1.49.
കീഴ്‌ക്കൊലച്ചെത്തി
പശ്ചിമഘട്ടതദ്ദേശവാസിയായ ഒരു കുറ്റിച്ചെടി യാണ് കീഴ്‌ക്കൊലച്ചെത്തി. . സമുദ്രനിരപ്പിൽ നിന്ന് 600 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണുന്നു. വംശനാശഭീഷണിയുള്ള ഒരു ചെടിയാണിത്.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:റുബിയേസീ സസ്യകുടുംബം
ബെർമിങ്‌ഹാം, അലബാമ
ബെർമിങ്ഹാം അമേരിക്കൻ ഐക്യനാടുകളിലെ അലബാമ സംസ്ഥാനത്തെ ഏറ്റവും കൂടുതൽ ജനസംഖ്യയുള്ള നഗരവും  ജെഫേഴ്സൺ കൗണ്ടിയുടെ ആസ്ഥാനവുമായ നഗരമാണ്. 2010-ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 212,237 ആയിരുന്നു. 2010-ലെ അമേരിക്കൻ ഐക്യനാടുകളുടെ സെൻസസിൽ ബർമിങ്ഹാം-ഹൂവർ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ മൊത്തം ജനസംഖ്യ ഏകദേശം 1,128,047 ആയിരുന്നു. ഇത് ഏതാണ്ട് അലബാമ സംസ്ഥാനത്തെ ആകെ ജനസംഖ്യയുടെ നാലിലൊന്നായിരുന്നു.
സെബാസ്റ്റ്യൻ മങ്കുഴിക്കരി
താമരശ്ശേരി രൂപതയുടെ ആദ്യ മെത്രാനായിരുന്നു മാർ സെബാസ്റ്റ്യൻ മങ്കുഴിക്കരി (1929, മാർച്ച് 2 - 1994, ജൂൺ 11). എറണാകുളം-അങ്കമാലി അതിരൂപതയുടെ സഹായമെത്രാനായും ഇദ്ദേഹം സേവനമനുഷ്ഠിച്ചിട്ടുണ്ട്. സീറോമലബാർ കത്തോലിക്കാസഭയുടെ ആരാധാനാക്രമം ചിട്ടപ്പെടുത്താൻ നിയോഗിക്കപ്പെട്ട ലിറ്റർജിക്കൽ കമ്മീഷന്റെ അദ്ധ്യക്ഷനായി ഏറെക്കാലം പ്രവർത്തിച്ച അദ്ദേഹം ഒരു പ്രഭാഷകനെന്ന നിലയിൽ ഏറെ ശ്രദ്ധ നേടി.
ബാല്യം
1929 മാർച്ച് 2 -ന് ആലപ്പുഴ ജില്ലയിലെ ചേർത്തലക്കു സമീപമുള്ള തണ്ണീർമുക്കത്ത് ജനിച്ചു. ജോസഫും റോസമ്മയും ആയിരുന്നു മാതാപിതാക്കൾ. ഒരു സഹോദരനും അഞ്ചു സഹോദരിമാരും അദ്ദേഹത്തിനുണ്ടായിരുന്നു. തണ്ണീർമുക്കത്തെ സർക്കാർ ലോവർ പ്രൈമറി സ്കൂളിലായിരുന്നു പ്രാഥമികവിദ്യാഭ്യാസം. തുടർന്ന് സെന്റ് മാത്യൂസ് മിഡിൽ സ്കൂളിലും ചേർത്തല സർക്കാർ ഹൈസ്കൂളിലുമായി അദ്ദേഹം സ്കൂൾ വിദ്യാഭ്യാസം പൂർത്തിയാക്കി. വേമ്പനാട്ടു കായൽക്കരയിൽ വളർന്ന അദ്ദേഹത്തിന്റെ ചെറുപ്പത്തിലെ ഇഷ്ടവിനോദം ചൂണ്ടയിട്ടുള്ള മീൻപിടിത്തം ആയിരുന്നു.
പൗരോഹിത്യം
പുരോഹിത-സന്യസ്ഥപശ്ചാത്തലമുള്ള കുടുംബമായിരുന്നു മങ്കുഴിക്കരിയുടേത്. അദ്ദേഹത്തിന്റെ പിതൃസഹോദരൻ മാത്യു മങ്കുഴിക്കരി കേരളകത്തോലിക്കാസഭയിൽ ധ്യാനഗുരു, ആദ്ധ്യാത്മികാചാര്യൻ, ലേഖകൻ എന്നീ നിലകളിൽ പേരെടുത്ത വൈദികനായിരുന്നു. അദ്ദേഹത്തിന്റെ അഞ്ചു സഹോദരിമാരിൽ മൂന്നുപേർ കന്യാസ്ത്രീകളായി. സ്കൂൾ വിദ്യാഭ്യാസം പൂർത്തിയായപ്പോൾ പുരോഹിതനാകാൻ തീരുമാനിച്ച മങ്കുഴിക്കരി 1945-ൽ ആലുവായിലെ മൈനർ സെമിനാരിയിൽ ചേർന്നെങ്കിലും ഗുരുതരമായ മലേറിയ രോഗം പിടിപെട്ടതോടെ വീട്ടിലേക്കു മടങ്ങി. രോഗം ഭേദമായ ശേഷം മനർ സെമിനാരിയിൽ തിരിച്ചെത്തിയ അദ്ദേഹം അവിടത്തെ പരിശീലനം പൂർത്തിയാക്കിയ ശേഷം 1948-ൽ ആലുവ സെന്റ് ജോസഫ് മേജർ സെമിനാരിയിൽ ചേർന്നു.
ചെറുപ്പത്തിൽ തന്നെ വായനയിലും സാഹിത്യത്തിലും താത്പര്യം കാട്ടിയിരുന്ന മങ്കുഴിക്കരി മേജർ സെമിനാരി വിദ്യാർത്ഥിയായിരിക്കെ 'ശോകാംബികാദാസ്' എന്ന തൂലികാനാമത്തിൽ സാഹിത്യസംബന്ധിയായ ലേഖനങ്ങൾ എഴുതിയിരുന്നു. എന്നാൽ പൗരോഹിത്യത്തിനുള്ള തയ്യാറെടുപ്പിനു തടസ്സമാകുമെന്നു കരുതിയ പലിശീലകർ നിരുത്സാഹപ്പെടുത്തിയതിനാൽ താമസിയാതെ അദ്ദേഹം എഴുത്തിൽ നിന്നു പിൻവാങ്ങി. മേജർ സെമിനാരിയിലെ പഠനത്തിനിടെ മങ്കുഴിക്കരി തത്ത്വചിന്തയിലും തത്പരനായി.
പുരോഹിതപരിശീലനം പൂർത്തിയാക്കിയ അദ്ദേഹം, 1955 മാർച്ച് 12-ന് പൗരോഹിത്യം സീകരിച്ചു. എറണാകുളം സെന്റ് മേരീസ് കത്തീഡ്രൽ ബസിലിക്കയിൽ സഹവികാരിയായി പ്രവർത്തിച്ചിരുന്നു.
ഉപരിപഠനം
സമർത്ഥരായ യുവവൈദികരെ ഉപരിപഠനത്തിനായി തെരഞ്ഞെടുത്തിരുന്ന സഭാധികാരികൾ മങ്കുഴിക്കരിയെ റോമിലെ പൊന്തിഫിക്കൽ ഗ്രിഗോരിയൻ കോളേജിൽ പഠനത്തിനയച്ചു. അവിടെ തത്ത്വശാസ്ത്രത്തിൽ ഗവേഷണം നടത്തിയ അദ്ദേഹം ഗവേഷണവിഷയമായി തെരഞ്ഞെടുത്തത്. രബീന്ദ്രനാഥ് ടാഗോറിന്റെ സത്താദർശനമായിരുന്നു (The Metaphysical vision of Rabindranath Tagore) അദ്ദേഹത്തിന്റെ ഗവേഷണവിഷയം. ടാഗോറിന്റെ ചിന്തയെ ബഹുമാനിച്ചപ്പോഴും ആ കവിയുടെ ദൈവദർശനം മങ്കുഴിക്കരിക്കു സ്വീകാര്യമായില്ല. "ദൈവനാമം വൃഥാപ്രയോഗിക്കുന്ന നിരീശ്വരമായ മാനവവാദം" ആണ് ടാഗോറിന്റെ ദർശനം എന്നായിരുന്നു മങ്കുഴിക്കരിയുടെ കണ്ടെത്തൽ. പഠനം പൂർത്തിയാക്കി കേരളത്തിൽ മടങ്ങിയെത്തിയ മങ്കുഴിക്കരി, ആലുവ സെമിനാരിയിൽ തത്ത്വശാസ്ത്രത്തിൽ പ്രഫസറായി സേവനമനുഷ്ഠിച്ചു.
സഹായമെത്രാൻ
1969 നവംബർ 15-ന് ജോസഫ് പാറേക്കാട്ടിൽ മെത്രാപോലീത്തയായിരുന്നു ഏറണാകുളം അതിരൂപതയിൽ സഹായ മെത്രാനായി നാമനിർദ്ദേശം ചെയ്യപ്പെട്ട മങ്കുഴിക്കരി 1970 ജനുവരി 6-ന് ചുമതലയേറ്റു. ഇക്കാലത്തും തുടർന്നും അദ്ദേഹം, സീറോ മലബാർ കത്തോലിക്കാസഭയുടെ ആരാധനാക്രമം പരിഷ്കരിച്ചു ചിട്ടപ്പെടുത്താൻ ചുമതലപ്പെട്ട ലിറ്റർജിക്കൽ കമ്മീഷന്റെ അദ്ധ്യക്ഷൻ എന്ന നിലക്കും ശ്രദ്ധേയമായ സംഭാവന നൽകി. ആരാധനാക്രമത്തിന്റെ കാര്യത്തിൽ സീറോമലബാർ സഭയിൽ നിലവിലിരുന്ന അഭിപ്രായഭേദങ്ങൾക്കിടയിൽ തീവ്രപക്ഷങ്ങളെ സമന്വയിപ്പിക്കുന്ന സമീപനമാണ് അദ്ദേഹം സ്വീകരിച്ചത്. ചിന്തകൻ, സാമൂഹ്യവിമർശകൻ എന്നീ നിലകളിലും അദ്ദേഹം ഇക്കാലത്ത് ശ്രദ്ധിക്കപ്പെട്ടു. അസാധാരണമായ പ്രസംഗപാടവം ഉണ്ടായിരുന്ന മങ്കുഴിക്കരിയുടെ പ്രഭാഷണങ്ങൾ വലിയ മതിപ്പു നേടി. 1984 ഏപ്രിൽ 1-ന് ജോസഫ് പാറേക്കാട്ടിൽ അതിരൂപതാഭരണത്തിൽ നിന്നു വിരമിക്കും വരെ മങ്കുഴിക്കരി സഹായമെത്രാന്റെ ചുമതലകൾ നിർവഹിച്ചിരുന്നു. പാറേക്കാട്ടിലിന്റെ രാജിക്കും പുതിയ മെത്രാപോലീത്താ നിയമിതനാകുന്നതിനും ഇടക്കുള്ള കാലം അദ്ദേഹം അതിരൂപതയുടെ അപ്പസ്തോലിക ഭരണാധികാരിയായും പ്രവർത്തിച്ചു.
ജീവിതാന്ത്യം
1989-ൽ മങ്കുഴിക്കരിക്ക് അറുപതു വയസ്സുതികഞ്ഞ അവസരത്തിൽ അദ്ദേഹത്തിന്റെ സുഹൃത്തുക്കളായിരുന്ന കെ.എം. തരകൻ, പോൾ തേലേക്കാട്ട്, ചെറിയാൻ കുനിയന്തോടത്ത് എന്നിവർ ഒരു സ്മാരകഗ്രന്ഥം പ്രസിദ്ധീകരിക്കാൻ തീരുമാനിച്ചു. അദ്ദേഹവുമായി നടത്തിയ സുഹൃദ്സംവാദങ്ങളുടെ സമാഹാരമായി കെ.എം. തരകൻ എഡിറ്റു ചെയ്തു 1991-ൽ പ്രസിദ്ധീകരിച്ച ആ കൃതിക്ക് "ഉണ്മയുടെ ദർശനം" എന്നായിരുന്നു പേര്.
ടാഗോർ ചിന്തയെക്കുറിച്ചുള്ള തന്റെ ഗവേഷണപ്രബന്ധം പ്രസിദ്ധീകരിക്കാനും, അസ്തിത്വചിന്തക്ക് ഒരു ക്രൈസ്തവവ്യാഖ്യാനം എഴുതാനും, ക്രിസ്തീയാരാധനാക്രമം, കേരളസഭാചരിത്രം എന്നീ വിഷയങ്ങളിൽ ഓരോ ഗ്രന്ഥങ്ങൾ രചിക്കാനും മങ്കുഴിക്കരി കരുതിയിരുന്നെങ്കിലും ഈ ആഗ്രഹങ്ങൾ സഫലമായില്ല.
1994 ജൂൺ 11-ന് അദ്ദേഹം അന്തരിച്ചു. ഹൃദ്രോഗമായിരുന്നു മരണകാരണം. 1994 ജൂൺ 13 ന് തിരുവാമ്പാടി കത്തീഡ്രലിൽ കബറടക്കം ചെയ്തു.
മങ്കുഴിക്കരിയുടെ ഇളയസഹോദരി ഗ്രേസ് മങ്കുഴിക്കരി തേറാട്ടിൽ, സഹോദരനെക്കുറിച്ചുള്ള സ്മരണകൾ ചേർത്ത്, "കൊച്ചാങ്ങളയും കൊച്ചുപിതാവും" എന്ന പേരിൽ ഒരു പുസ്തകം 2008-ൽ പ്രസിദ്ധീകരിച്ചു.
വിലയിരുത്തൽ
അറിവും കർമ്മശേഷിയും കൊണ്ട് കേരളത്തിലെ വൈദികമേലദ്ധ്യക്ഷന്മാർക്കിടയിൽ മികവുകാട്ടിയ മങ്കുഴിക്കരിയെ കത്തോലിക്കാ സഭാനേതൃത്വം പാർശ്വവൽക്കരിച്ചു എന്നു കരുതുന്നവരുണ്ട്. അവരുടെ അഭിപ്രായത്തിൽ, പാറേക്കാട്ടിലിനെ പിന്തുടർന്ന് മങ്കുഴിക്കരി എറണാകുളം അതിരൂപതയുടെ മെത്രാപ്പോലീത്തയായി നിയമിതനാകുമെന്ന് കരുതിയിരുന്നെങ്കിലും അതു സംഭവിച്ചില്ല. പുതിയ മെത്രാപ്പോലീത്തയായി നിയമിതനായത് ആന്റണി പടിയറ ആണ്. ഇടക്ക് അവർക്കിടയിൽ ഉണ്ടായ അഭിപ്രായ ഭിന്നതകൾ മൂലം പാറേക്കാട്ടിൽ തന്റെ പിന്ഗാമിയായി മങ്കുഴിക്കരിയെ മനഃപൂർവം നിർദ്ദേശിക്കാതിരുന്നതാണെന്ന് ചിലർ അനുമാനിക്കുന്നു. മങ്കുഴിക്കരിയുടെ ഏറ്റവും വലിയ ബലമായിരുന്ന പ്രഭാഷണചാതുരി അദ്ദേഹത്തിനു വിനയായെന്നു ജീവചരിത്രകാരൻ ജോസ് ഫിലിപ്പ് ഓലിക്കൻ അഭിപ്രായപ്പെടുന്നു. പ്രസംഗങ്ങളിലെ നിശിത വിമർശനങ്ങൾ സൃഷ്ടിച്ച ശത്രുക്കളുടെ കൈകൾ ഈ "സ്ഥാനനിഷേധ"-ത്തിനു പിന്നിൽ അദ്ദേഹം കാണുന്നു. പ്രമുഖ കത്തോലിക്കാ ലേഖകനും കത്തോലിക്കാവാരികയായ സത്യദീപത്തിന്റെ മുന്പത്രാധിപരുമായ പോൾ തേലേക്കാട്ട് മങ്കുഴിക്കരിയെ "വാക്കിന്റെ കുരിശു ചുമന്നവൻ" എന്നു വിശേഷിപ്പിച്ചിട്ടുണ്ട്.
കുറിപ്പുകൾ
"An atheistic humanism which loosely uses God"
അവലംബം
വർഗ്ഗം:1929-ൽ ജനിച്ചവർ വർഗ്ഗം: 1994-ൽ മരിച്ചവർ വർഗ്ഗം:മാർച്ച് 9-ന് ജനിച്ചവർ വർഗ്ഗം:ജൂൺ 11-ന് മരിച്ചവർ
വർഗ്ഗം:സിറോ-മലബാർ സഭയുടെ ബിഷപ്പുമാർ വർഗ്ഗം:ആലപ്പുഴ ജില്ലയിൽ ജനിച്ചവർ
ഫ്രിഡ കാഹ്‌ലോ
ലഘു|ഫ്രിഡ കാഹ്‌ലോ (നടുവിൽ) 1932ലെ ചിത്രം ഫ്രിഡ കാഹ്‌ലോ (ജൂലൈ 6,1907 – ജൂലൈ 13, 1954) തന്റെ രാജ്യമായ മെക്സിക്കോയുടെ തനതായ സംസ്കാരത്തെ റിയലിസം, ബിംബാത്മകത, സര്‌റിയലിസം എന്നിവ സംയോജിപ്പിച്ച ഒരു ശൈലിയിൽ വരച്ച ചിത്രകാരി ആയിരുന്നു. കോയകാനിലായിരുന്നു ജനനം. ഒരു കമ്യൂണിസ്റ്റ് അനുഭാവിയായിരുന്ന ഫ്രിഡ കാഹ്‌ലോ ചുവർ ചിത്ര (മ്യൂറലിസ്റ്റ്) - ക്യൂബിസ്റ്റ് ചിത്രകാരനായ ഡിയേഗോ റിവേരയെ വിവാഹം കഴിച്ചു. ബിംബാത്മകതയിലൂടെ (സിംബോളിസം) തന്റെ ശാരീരിക വേദനയും കഷ്ടതയും പ്രകടിപ്പിക്കുന്ന തരത്തിലുള്ള സ്വന്തം ഛായാചിത്രങ്ങൾക്ക് ഫ്രിഡ കാഹ്‌ലോ പ്രശസ്തയാണ് .. ഫ്രിഡ കാഹ്‌ലോയുടെ ജീവിതത്തെ ആസ്പദമാക്കി 2002-ൽ പുറത്തിറങ്ങിയ ഫ്രിഡ എന്ന ചലച്ചിത്രം (സൽമ ഹയെക് ഫ്രിഡ കാഹ്‌ലോയുടെ വേഷം അവതരിപ്പിക്കുന്നു) യൂറോപ്പിലും അമേരിക്കയിലും ഫ്രിഡ കാഹ്‌ലോയുടെ ജീവിതത്തെയും കലയെയും കുറിച്ചുള്ള താല്പര്യവും ചർച്ചകളും പുനരുജ്ജീവിപ്പിച്ചു. മെക്സിക്കോയിലെ കൊയാകാൻ എന്ന സ്ഥലത്തുള്ള ഫ്രിഡാ കാഹ്‌ലോയുടെ വസതി ഇന്ന് അനേകം വിനോദസഞ്ചാരികളെ ആകർഷിക്കുന്ന ഒരു കാഴ്ചബംഗ്ലാവാണ്.
പുറത്തേയ്ക്കുള്ള കണ്ണികൾ
വർഗ്ഗം:ചിത്രകല വർഗ്ഗം:ജീവചരിത്രം വർഗ്ഗം:മെക്സിക്കൻ ചിത്രകാരന്മാർ വർഗ്ഗം:ജൂലൈ 6-ന് ജനിച്ചവർ വർഗ്ഗം:1907-ൽ ജനിച്ചവർ വർഗ്ഗം:ജൂലൈ 13-ന് മരിച്ചവർ വർഗ്ഗം:1954-ൽ മരിച്ചവർ
വയങ്കത
8 മീറ്ററോളം ഉയരം വയ്ക്കുന്ന ഒരു മരമാണ് വയങ്കത. ചളിര്, ചളിർപ്പഴം, ചരൾമരം, ചരൽപ്പഴം, കാട്ടുലോലിക്ക, മുറിപ്പച്ച, പൈനെല്ലിക്ക എന്നെല്ലാം അറിയപ്പെടുന്ന ഈ മരം കേരളത്തിൽ എല്ലാജില്ലയിലും കാണാറുണ്ട്. പശ്ചിമഘട്ടത്തിലെ തദ്ദേശവൃക്ഷമാണ്. . തടിയിൽ മുള്ളുകളുണ്ട്. ഈ മരത്തിന്റെ ഇലയിൽ മുട്ടയിടുന്ന ശലഭങ്ങളാണ് വയങ്കതൻ, പുലിത്തെയ്യൻ എന്നിവ. തടിയിൽ നിറയെ മുള്ളുകൾ ഉണ്ടാവും. ആൺ-പെൺ പൂക്കൾ വ്യത്യസ്തവൃക്ഷങ്ങളിൽ ഉണ്ടാവുന്നു. നെല്ലിക്കയുടെ വലിപ്പമുള്ള പഴങ്ങൾ ഭക്ഷ്യയോഗ്യമാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
വധശിക്ഷ ഗിനിയിൽ
പശ്ചിമ ആഫ്രിക്കൻ രാജ്യമായ ഗിനിയിൽ വധശിക്ഷ നിയമപരമായ ഒരു ശിക്ഷാരീതിയാണ്. അവസാനമായി വധശിക്ഷ നടപ്പാക്കിയത് 2001-ലാണ്.
കൊലപാതകമാണ് വധശിക്ഷ ലഭിക്കാവുന്ന കുറ്റം.
അവലംബം
ഗിനി ഗിനി
നിശാന്ധത
ഇരുട്ടിലും മങ്ങിയവെളിച്ചത്തിലുമുള്ള കാഴ്ചക്കുറവിനാണ് നിശാന്ധത (Night blindness, Nyctalopia) എന്ന് പറയുന്നത്. നിശാന്ധതയുള്ള വ്യക്തികൾക്ക് പകലും, കൂടിയ പ്രകാശം (കൃത്രിമ വെളിച്ചം) ഉള്ള രാത്രികളിലും കാഴ്ചയ്ക്ക് യാതൊരു തകരാറും ഉണ്ടായിരിക്കില്ല. ഇരുട്ടിലോ പകൽ സമയത്ത് മങ്ങിയ വെളിച്ചമുള്ള മുറിയിൽ (സിനിമാ തിയെറ്റർ) കയറുമ്പോഴോ ആണ് കാഴ്ചക്കുറവ് അനുഭവപ്പെടുന്നത്.
റെറ്റിനയുടെ ധർമത്തിലുണ്ടാവുന്ന ജനിതകമായ തകരാറുകളും ജീവകം എയുടെ അപര്യാപ്തതയും നിശാന്ധതയ്ക്ക് കാരണമാകുന്നു. ഹ്രസ്വദൃഷ്ടി, ഗ്ലോക്കോമ, തിമിരം, റെറ്റിനൈറ്റിസ് പിഗ്മെന്റൊസ എന്നിവ കാരണവും നിശാന്ധത ഉണ്ടാവാം. നേത്രഗോളത്തിലെ ആന്തരപാളിയായ റെറ്റിന പ്രകാശ രശ്മികളെ സ്വീകരിച്ച് രാസോർജമാക്കിമാറ്റുന്നു. ഈ ഊർജ്ജം നാഡീ അഗ്രങ്ങളെ ഉത്തേജിപ്പിക്കുന്നതിന്റെ ഫലമായി ആവേഗങ്ങൾ ആവിർഭവിക്കുകയും അവ നേത്രനാഡിയിൽ കൂടി സഞ്ചരിച്ച് മസ്തിഷ്കത്തിലെത്തുകയും ചെയ്യുന്നതോടെയാണ് ദൃശ്യാനുഭവം ഉണ്ടാകുന്നത്. റെറ്റിനയിലെ പ്രകാശ സംവേദീകോശങ്ങളായ റോഡുകൾക്കും കോണുകൾക്കും ഉണ്ടാകുന്ന അപചയമാണ് കാഴ്ചയ്ക്കുണ്ടാകുന്ന തകരാറുകളുടെ ഒരു പ്രധാന കാരണം. പകൽ കാഴ്ചയ്ക്ക് കോണുകളാണ് സഹായകമാവുന്നത്. ചാരമോ മങ്ങിയതോ ആയ നിറങ്ങളുടെ മാത്രം സംവേദനം ലഭ്യമാക്കുന്ന റോഡുകളാണ് രാത്രി കാഴ്ചയ്ക്ക് പ്രയോജനപ്പെടുന്നത്. അതിനാൽ റോഡുകളുടെ സാധാരണ പ്രവർത്തനത്തിനു തടസ്സമാകുന്നതെന്തും നിശാന്ധതയ്ക്ക് കാരണമായിത്തീരാറുണ്ട്. പ്രകാശം വീഴുമ്പോൾ റോഡുകൾ ഉത്തേജിപ്പിക്കപ്പെടുന്നതിന്റെ ഫലമായുണ്ടാകുന്ന നാഡീ ആവേഗങ്ങൾ സൃഷ്ടിക്കുന്നത് റോഡോപ്സിൻ അഥവാ വിഷ്വൽ പർപ്പിൾ എന്ന രാസപദാർഥത്തിന്റെ പ്രതിപ്രവർത്തനമാണ്. റോഡോപ്സിൻ രൂപീകരണത്തിന് ജീവകം 'എ' അനിവാര്യമാണ്. അതിനാൽ ജീവകം 'എ' യുടെ അപര്യാപ്തത നിശാന്ധതയ്ക്ക് ഒരു പ്രധാന കാരണമാണ്. ജീവകം 'എ' യുടെ മറ്റ് അപര്യാപ്തതാ രോഗങ്ങൾ പ്രകടമാകുന്നതിന് മുന്നോടിയായാണ് പലപ്പോഴും നിശാന്ധതയുടെ ലക്ഷണങ്ങൾ കണ്ടു തുടങ്ങുന്നത്. നിശാന്ധത ചിലപ്പോൾ പാരമ്പര്യമായും പകർന്നു കിട്ടാറുണ്ട്. ഈ രോഗികളിൽ ജീവകം 'എ' കൊണ്ടുള്ള ചികിത്സ ഫലപ്രദമാകാറില്ല. ഗ്ലോക്കോമ, റെറ്റിനയുടെ വേർപെടൽ (retenal detachment) സ്കർവിയുടെ അനുബന്ധമായി ഉണ്ടാവുന്ന നേത്ര തകരാറുകൾ എന്നിവയും നിശാന്ധതയ്ക്ക് കാരണമാകാറുണ്ട്.
ചരിത്രം
ഓലസ് കൊർണേലിയസ് സെൽസസ്, എ.ഡി 30 ൽ നിശാന്ധതയെക്കുറിച്ച് വിശദീകരിക്കുകയും, ഫലപ്രദമായ ഭക്ഷണപദാർത്ഥം (വിറ്റാമിൻ എ യുടെ നല്ല ഉറവിടമായ കരൾ) ശുപാർശ ചെയ്യുകയും ചെയ്തിരുന്നു.
ഉഷ്ണമേഖലാ പ്രദേശങ്ങളിൽ ചന്ദ്രപ്രകാശത്തിൽ ഉറങ്ങുന്നതിലൂടെ ഉണ്ടാകുമെന്ന് വിശ്വസിക്കപ്പെടുന്ന ഒരു താൽക്കാലിക രാത്രി അന്ധതയാണ് മൂൺബ്ലിങ്ക് എന്നും അറിയപ്പെടുന്ന നൈക്റ്റലോപ്പിയ എന്ന് വിശ്വസിച്ചിരുന്നതായി ചരിത്രത്തിൽ രേഖപ്പെടുത്തിയിട്ടുണ്ട്.
ഫ്രഞ്ച് ഭാഷയിൽ, നിക്റ്റലോപ്പിയയും (nyctalopie) ഹെമറലോപ്പിയയും (héméralopie) വിപരീത അർത്ഥത്തിലാണ് സൂചിപ്പിച്ചിരുന്നത്, ആദ്യത്തേത് ഇരുട്ടിലും പ്ലെയിൻ ലൈറ്റിലും കാണാനുള്ള കഴിവ് ആയും, രണ്ടാമത്തേത് അങ്ങനെ ചെയ്യാനുള്ള കഴിവില്ലായ്മ ആയും ആണ് വിശദീകരിച്ചത്. പുരാതന ഗ്രീക്ക് ഭാഷയിൽ (nuktálōps) രണ്ട് തരത്തിലും ഉപയോഗിച്ചിട്ടുണ്ടെങ്കിലും ലത്തീനിൽ ഈ വിപരീതം എ.ഡി രണ്ടാം നൂറ്റാണ്ടിലാണ് സംഭവിച്ചതെന്ന് കരുതപ്പെടുന്നു.
അവലംബങ്ങൾ
വർഗ്ഗം:നേത്രവൈകല്യങ്ങൾ വർഗ്ഗം:വിറ്റാമിൻ അപര്യാപ്തതകൾ
കാഞ്ചനസീത
രാമായണത്തെ ആസ്പദമാക്കി അരവിന്ദൻ സംവിധാനം ചെയ്ത് 1977-ൽ പുറത്തിറങ്ങിയ ഒരു മലയാളസിനിമയാണ്‌ കാഞ്ചനസീത. ഗൗരവകരമായ സമീപനത്തിനു തയ്യാറായ ഇന്ത്യയിലെ ആദ്യത്തെ ഇതിഹാസചിത്രമാണിത്. പ്രശസ്ത നാടകകൃത്തായ സി.എൻ.ശ്രീകണ്ഠൻ നായരുടെ നാടകത്തെ ആസ്പദമാക്കിയാണു ഈ സിനിമ നിർമ്മിച്ചിട്ടുള്ളത്. പ്രകൃതിപുരുഷസംയോഗം എന്ന വേദാന്താശയത്തെ ജി.അരവിന്ദൻ ഈ ചിത്രത്തിലൂടെ ആവിഷ്കരിക്കുന്നു. രാജീവ്‌ താരാനാഥ്‌ ആണ്‌ ഈ ചിത്രത്തിന്‌ സംഗീതം നൽകിയിരിക്കുന്നത്. ജനറൽ പിക്‌ചേഴ്സിന്റെ ബാനറിൽ കെ. രവീന്ദ്രനാഥൻ നായരാണ്‌ ഈ ചിത്രം നിർമ്മിച്ചത്.
ഈ ചിത്രത്തിലൂടെ 1977-ലെ മികച്ച സം‌വിധായകനുള്ള ദേശീയ ചലച്ചിത്രപുരസ്കാരം അരവിന്ദന്‌ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ഹിന്ദുപുരാണചലച്ചിത്രങ്ങൾ വർഗ്ഗം:രവി നിർമ്മിച്ച ചലച്ചിത്രങ്ങൾ
ബൊണീത്ത ഗ്രാൻവിൽ
ബൊണീത്ത ഗ്രാൻവിൽ റാത്തർ (മുമ്പ്, ബൊണീത്ത ഗ്ലോറിയ ഗ്രാൻവിൽ; ഫെബ്രുവരി 2, 1923 - ഒക്ടോബർ 11, 1988) ഒരു അമേരിക്കൻ നടിയായിരുന്നു. ദീസ് ത്രീ (1936) എന്ന സിനിമയിലെ അഭിനയത്തിന് അക്കാദമി അവാർഡ് നാമനിർദേശം ലഭിച്ചിരുന്നു. കാവൽ‌കേഡ് (1933), ആഹ്, വൈൽ‌ഡെർനെസ്! (1935), ദി പ്ലോവ് ആൻഡ് സ്റ്റാർസ് (1937), നൌ, വോയേജർ (1942), ഹിറ്റ്‌ലേർസ് ചിൽഡ്രൺ (1943) തുടങ്ങിയ ചിത്രങ്ങളിലെ വേഷങ്ങളിലൂടെയാണ് അവർ കൂടുതൽ ശ്രദ്ധിക്കപ്പെട്ടത്.
ആദ്യകാലം
1923 ഫെബ്രുവരി 2 ന് ന്യൂയോർക്ക് നഗരത്തിൽ റോസീനയുടെയും (മുമ്പ്, ടിംപോണി; 1892-1984) ബെർണാഡ് "ബണ്ണി" ഗ്രാൻവില്ലെയുടെയും പുത്രിയായി ഗ്രാൻവില്ലെ ജനിച്ചു മാതാപിതാക്കൾ രണ്ടുപേരും മുമ്പ് വേദിയിൽ വേഷങ്ങൾ അവതരിപ്പിച്ചിരുന്നവരായിരുന്നു. റോമൻ കത്തോലിക്കാ പശ്ചാത്തലത്തിലാണ് അവർ വളർന്നത്.
വെസ്റ്റ്‌വേർഡ് പാസേജ് (1933) എന്ന ചിത്രത്തിൽ തന്റെ ഒൻപതാം വയസ്സിൽ ചലച്ചിത്ര രംഗത്ത് അരങ്ങേറ്റം നടത്തിയ ബോണിറ്റ അതേ വർഷം തന്നെ മികച്ച ചിത്രത്തിനുള്ള അക്കാദമി അവാർഡ് നേടിയ കവാൽകേഡിലെ യുവ നർത്തകിയായ ഫാനി ബ്രിഡ്ജസ് എന്ന കഥാപാത്രത്തെ അവതരിപ്പിച്ചിരുന്നു. അടുത്ത ഏതാനും വർഷങ്ങളിൽ, ലിറ്റിൽ വുമൺ (1933), ആൻ ഓഫ് ഗ്രീൻ ഗേബിൾസ് (1934) എന്നീ ചിത്രങ്ങളിൽ അപ്രധാന വേഷങ്ങൾ ചെയ്തു. 1936 ൽ ലില്ലിയൻ ഹെൽമാന്റെ 1934 ലെ സ്റ്റേജ് നാടകമായ ദി ചിൽഡ്രൻസ് അവറിന്റെ ചലച്ചിത്രാവിഷ്കാരത്തിൽ മേരി ടിൽഫോർഡിന്റെ വേഷം ചെയ്തു. ദീസ് ത്രീ എന്ന് പുനർനാമകരണം ചെയ്ത ഈ ചിത്രം തിന്മചെയ്തുകൊണ്ട് ശ്രദ്ധ തേടുന്ന ഒരു ബാലികയുടെ ക്ഷുദ്ര പ്രവൃത്തികളാലും നുണകളാലും ജീവിത നാശത്തിന്റെ വക്കിലെത്തിയ മുതിർന്നവരുടെ (മിറിയം ഹോപ്കിൻസ്, മെർലെ ഒബറോൺ, ജോയൽ മൿക്രിയ എന്നിവർ അഭിനയിച്ചത്) കഥ പറയുന്നു. ഈ ബാലികയുടെ വേഷം അവതരിപ്പിച്ചതിന്റെപേരിൽ മികച്ച സഹനടിക്കുള്ള അക്കാദമി അവാർഡിന് ഗ്രാൻ‌വില്ലെ നാമനിർദ്ദേശം ചെയ്യപ്പെടുകയും തുടർന്ന് ആ അവാർഡിന് നാമനിർദ്ദേശം ചെയ്യപ്പെട്ട ഏറ്റവും പ്രായം കുറഞ്ഞ വ്യക്തിയെന്ന നിലയിൽ ശ്രദ്ധ നേടുകയും ചെയ്തു. ഈ വിജയം ഉണ്ടായിരുന്നിട്ടും, ജോലിയിൽ തുടർന്നെങ്കിലും, അടുത്ത കുറച്ച് വർഷങ്ങൾ അവളുടെ കരിയർ കെട്ടിപ്പടുക്കുന്നതിനുള്ള കുറഞ്ഞ അവസരങ്ങൾ മാത്രമാണ് ലഭിച്ചത്.
1938 ൽ വിവിധ അക്കാദമി അവാർഡ് നാമനിർദ്ദേശങ്ങൾ ലഭിച്ച ഹിറ്റ് കോമഡി മെറിലി വി ലൈവ് എന്ന ചിത്രത്തിലെ തമാശക്കാരിയായ മകളായും നാൻസി ഡ്രൂ ... ഡിറ്റക്ടീവ് എന്ന ഹിറ്റ് ചിത്രത്തിൽ വനിതാ ഡിറ്റക്ടീവ് നാൻസി ഡ്രൂവിന്റെ വേഷവും അഭിനയിച്ചു. നാൻസി ഡ്രൂവിന്റെ ചലച്ചിത്ര വിജയം ഗ്രാൻവില്ലെക്ക് 1938 മുതൽ 1939 വരെയുള്ള കാലത്ത് ചിത്രത്തിന്റെ നാൻസി ഡ്രൂ ... റിപ്പോർട്ടർ (1939) ഉൾപ്പെടെയുള്ള മൂന്ന് തുടർ ഭാഗങ്ങളിൽ അഭിനയിക്കുന്നതിന് അവസരം നേടിക്കൊടുത്തു.
പിൽക്കാലജീവിതം
യുവത്വത്തിൽ വീണ്ടും സഹവേഷങ്ങളിലേയ്ക്കു തെരഞ്ഞെടുക്കപ്പെടുകയും, പലപ്പോഴും നൌ, വോയേജർ (1942), കൂടാതെ മിക്കി റൂണിയോടൊപ്പം രണ്ട് ആൻഡി ഹാർഡി ചിത്രങ്ങളായ ആൻഡി ഹാർഡിസ് ബ്ളോണ്ട് ട്രബിൾ (1944), ലവ് ലാഫ്സ് അറ്റ് ആൻഡി ഹാർഡി (1946) തുടങ്ങിയ പ്രശസ്ത ചിത്രങ്ങളിൽ അഭിനയിക്കുകയും ചെയ്തു. രണ്ടാം ലോക മഹായുദ്ധകാലത്തെ നാസി വിരുദ്ധ ചിത്രമായ ഹിറ്റ്‌ലേഴ്‌സ് ചിൽഡ്രൻ (1943) എന്ന ചിത്രത്തിലെ അഭിനയത്തിന്റെപേരിലും അവർ ഓർമ്മിക്കപ്പെടുന്നു. 1940 കളുടെ പകുതിയോടെ അവളുടെ കരിയർ മങ്ങിത്തുടങ്ങിയിരുന്നു.
മരണം
1988 ഒക്ടോബർ 11 ന് കാലിഫോർണിയയിലെ സാന്താ മോണിക്കയിലെ സെന്റ് ജോൺസ് ഹെൽത്ത് സെന്ററിൽ 65 ആമത്തെ വയസ്സിൽ ബോണിറ്റ ഗ്രാൻവില്ലെ അന്തരിച്ചു. കാലിഫോർണിയയിലെ കൽവർ സിറ്റിയിലെ ഹോളി ക്രോസ് സെമിത്തേരിയിൽ മൃതദേഹം സംസ്‌കരിക്കപ്പെട്ടു.
അവലംബം
വർഗ്ഗം:1923-ൽ ജനിച്ചവർ വർഗ്ഗം:1988-ൽ മരിച്ചവർ വർഗ്ഗം:ഫെബ്രുവരി 2-ന് ജനിച്ചവർ വർഗ്ഗം:ഒക്ടോബർ 11-ന് മരിച്ചവർ
ഹിന്ദുമത ധർമ്മ പരിപാലന സഭ
ഹൈന്ദവ വിഭാഗത്തിലെ ജനങ്ങളുടെ ക്ഷേമത്തിന് വേണ്ടി പ്രവർത്തിക്കുന്നതിനായി സ്ഥാപിക്കപ്പെട്ട ഒരു പ്രസ്ഥാനമാണ് ഹിന്ദുമത ധർമ്മ പരിപാലന സഭ (HMDPS). 1882 ൽ വെങ്കടഗിരി ശാസ്ത്രികൾ (Brahmasri Ashtavadhani Parisudha Visishta Paranatha Khandana Venkatagiri Sastrikal) നേതൃത്വം വഹിച്ചാണ് ഇത് സ്ഥാപിക്കപ്പെട്ടത്. ആന്ധ്രയിൽ നിന്നെത്തിയ ഒരു സന്യാസിയായിരുന്ന അദ്ദേഹം ഈ സഭയുടെ സ്ഥാപക അധ്യക്ഷനായിരുന്നു.
ചരിത്രം
സഭയുടെ സ്ഥാപന കാലഘട്ടത്തിൽ ഈ പ്രദേശം പൂർണ്ണമായും അവഗണിക്കപ്പെട്ട നിലയിലായിരുന്നു. തൊട്ടുകൂടായ്മ അനുഭവിച്ചിരുന്ന ഈഴവർ വിഭാഗത്തിലെ ജനങ്ങളായിരുന്നു പ്രദേശവാസികളിൽ കൂടുതലും. ഉയർന്ന ജാതിയിൽപ്പെട്ടവരിൽ നിന്ന് പല തരം അടിച്ചമർത്തലുകളും ഇവർ അനുഭവിച്ചിരുന്നു. ക്ഷേത്രാരാധനയ്ക്കും വിദ്യാഭ്യാസത്തിനും പൊതുവഴികൾ ഉപയോഗിക്കുന്നതിനും മറ്റും നേരിട്ടിരുന്ന തടസ്സങ്ങൾക്കെതിരെ പൊരുതാൻ ഒരു കൂട്ടം യുവാക്കൾ തീരുമാനിച്ചു. ഈ സമയത്താണ് വെങ്കിടാഗിരി ശാസ്ത്രികളെ കണ്ടുമുട്ടുന്നത്. പിന്നാക്ക ജനങ്ങളുടെ ഉന്നമനത്തിനായി ഒരു സഭ സ്ഥാപിക്കുന്നതിന് അദ്ദേഹം മാർഗ്ഗ നിർദ്ദേശം നൽകി. അങ്ങനെ ആയിരത്തി എണ്ണൂറ്റി എൺപത്തി രണ്ട് ജൂൺ എട്ടാം തീയതി ഹിന്ദുമത ധർമ്മ പരിപാലന സഭ നിലവിൽ വന്നു. മൂത്തകുന്നം, മാലിയങ്കര, കോട്ടുവള്ളിക്കാട് എന്നിവിടങ്ങളിലെ 152 അംഗങ്ങളെ ചേർത്തുകൊണ്ടാണ് ആദ്യ രണ്ട് മാസങ്ങളിൽ പ്രവർത്തിച്ചത്. പിന്നീട്, ചെട്ടിക്കാട്, മടപ്ലാത്തുരുത്ത്, വാവക്കാട്, വടക്കേക്കര ഗ്രാമങ്ങളിലെ അംഗങ്ങളെക്കൂടി ചേർത്തുകൊണ്ട് സഭ വികസിപ്പിച്ചു.
സ്ഥാപനങ്ങൾ
വിദ്യാഭ്യാസരംഗത്ത് ശ്രദ്ധേയമായ പ്രവർത്തനങ്ങൾ നടത്തുന്ന സഭ, നിരവധി സ്ഥാപനങ്ങൾ സ്ഥാപിച്ചിട്ടുണ്ട്:
കന്നി
Malayalam calendar
ശിവാഷ്ടോത്തരശതനാമാവലി
ശിവപൂജയിൽ വളരെയധികം ഉപയോഗിക്കുന്ന മന്ത്രങ്ങൾ ആണ് ശിവ അഷ്ടോത്തര നാമാവലി. വേദങ്ങളിൽ നിന്ന് എടുത്തിട്ടുള്ള മന്ത്രജപങ്ങൾ ആണ് ഇവ. ശൈവരുടെ നിത്യപൂജാമന്ത്രങ്ങളിൽ ഒഴിവാക്കനാവാത്തതാണ്.
108 മന്ത്രങ്ങളാണ് ശിവ അഷ്ടോത്തര നാമാവലിയിലുള്ളത്. ഇതിന്റെ പൂർണരൂപം വിക്കിഗ്രന്ഥശാലയിലുണ്ട്.
ജയപ്രകാശ് നാരായൺ പാർക്ക്
ഉദ്യാന നഗരമായ ബാംഗ്ലൂരിലെ ഒരു ഉദ്യാനമാണ് ജയപ്രകാശ് നാരായൺ ബയോഡൈവേഴ്സിറ്റി പാർക്ക്. , മത്തികെരയിൽ 25 ഏക്കർ സ്ഥലത്ത് സ്ഥിതിചെയ്യുന്ന ഇവിടെ ഇരുപതിനായിരത്തോളം മരങ്ങളും കുറ്റിച്ചെടികളുമുണ്ട്. ഇവിടെ വരുന്ന ജനങ്ങളെ ആകർഷിക്കാനായി പുതുതായി ഇവിടെ ഒരു മ്യൂസിക്കൽ ഫൗണ്ടനും ആരംഭിച്ചിട്ടുണ്ട്.
ഗതാഗതം
ബസ് മാർഗ്ഗം ബെങ്ഗളൂരു മജസ്റ്റിക് ബസ് സ്റ്റാന്റ്റ് ചൗഡെശ്വരി ബസ് സ്റ്റാന്റിലേക്ക് പോകുന്ന ബസിലോ ജാലഹള്ളി വില്ലെജിലേക്കു പോകുന്ന ബസിലോ കയറി ചൗഡെശ്വരി ഇറങുക
ട്രയിന് മാറ്ഗം യശ്വന്തപുരം റയില് വെ സ്റ്റെഷനാണ് അടുത്തുള്ള റയില് വെ സ്റ്റെഷന്
അവലംബം
വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
മഹാനഗർ ടെലിഫോൺ നിഗം ലിമിറ്റഡ്
ഡൽഹി ആസ്ഥാനമാക്കി പ്രവർത്തിക്കുന്ന ഒരു ഭാരതീയ സർക്കാർ വാർത്താവിനിമയ സേവനദാതാവാണ് മഹാനഗർ ടെലിഫോൺ നിഗം ലിമിറ്റഡ്. മെട്രോ നഗരങ്ങളായ ഡൽഹി, മുംബൈ എന്നിവടങ്ങളിലാണ്‌ സേവനം നൽകുന്നത്. ആദ്യകാലത്ത് സ്വതന്ത്ര കമ്പനി ആയിട്ടാണ് രൂപീകരിക്കപ്പെട്ടെങ്കിലും 2019 പ്രഖ്യാപിക്കപ്പെട്ട ഉണർവ് പദ്ധതി പ്രകാരം സർക്കാർ ഉടമസ്ഥതയിൽ തന്നെ ഉള്ള ഭാരത് സഞ്ചാർ നിഗം ലിമിറ്റഡിന്റെ ഉപകമ്പനി ആയിട്ട് മാറി ആണ് ഉടമസ്ഥർ.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ഇന്റർനെറ്റ് സേവനദാതാക്കൾ വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വിയറ്റ്നാം യുദ്ധം
കമ്മ്യൂണിസ്റ്റ് ഡെമോക്രാറ്റിക് റിപ്പബ്ലിക് ഓഫ് വിയറ്റ്നാമും (ഉത്തര വിയറ്റ്നാം ) റിപ്പബ്ലിക്ക് ഓഫ് വിയറ്റ്നാമും (ദക്ഷിണ വിയറ്റ്നാം) തമ്മിൽ നടന്ന ഒരു യുദ്ധമാണ് വിയറ്റ്നാം യുദ്ധം. വിയറ്റ്നാമിന്റെ ആഭ്യന്തര യുദ്ധമെന്നതിലുപരി അമേരിക്ക കമ്മ്യൂണിസ്റ്റ് ശക്തികൾക്കെതിരെ നടത്തിയ ഒരു യുദ്ധമായിരുന്നു ഇത്. 1959 മുതൽ 1975 വരെയുള്ള കാലയളവിലാണ് ഈ യുദ്ധം നടന്നത്. രണ്ടാം ഇൻഡോ-ചൈന യുദ്ധം, വിയറ്റ്നാം പ്രതിസന്ധി എന്നീ പേരുകളിലും ഇപ്പോഴത്തെ വിയറ്റ്നാമിൽ, അമേരിക്കൻ യുദ്ധം എന്ന പേരിലും ഇത് അറിയപ്പെടുന്നു. യുദ്ധത്തിൽ കമ്യൂണിസ്റ്റ് സഖ്യങ്ങൾ ഉത്തര വിയറ്റ്നാമിനേയും യുണൈറ്റഡ് സ്റ്റേറ്റ്സ് ദക്ഷിണ വിയറ്റ്നാമിനേയും പിന്തുണച്ചു.
ഈ യുദ്ധവും ലക്ഷ്യം കാണുന്നതിൽ യു.എസ് പരാജയപ്പെട്ടതും അമേരിക്കൻ രാഷ്ട്രീയ, സാംസ്കാരിക, വിദേശബന്ധ മേഖലകളിൽ വൻ സ്വാധീനം ചെലുത്തി. യുദ്ധം ചെയ്യാനുള്ള സർക്കാരിന്റെ തീരുമാനം അമേരിക്കൻ ജനതയിൽ കാര്യമായ വിഭാഗീയതക്ക് കാരണമായി. യുദ്ധം മൂലമുണ്ടായ ജീവനഷ്ടം വളരെ ഉയർന്നതായിരുന്നു. ഏകദേശം 58,159 യു.എസ്. സൈനികർക്ക് പുറമേ രണ്ട് പക്ഷത്തുനിന്നുമായി മുപ്പത്-നാൽപത് ലക്ഷം വിയറ്റ്നാംകാരും 15-20 ലക്ഷം ലാവോഷ്യൻ, കംബോഡിയൻ ജനങ്ങളും യുദ്ധത്തിൽ മരണപ്പെട്ടു.
External links
വർഗ്ഗം:സ്വാതന്ത്ര്യത്തിനുവേണ്ടിയുള്ള യുദ്ധങ്ങൾ വർഗ്ഗം:വിയറ്റ്നാം യുദ്ധം
തൃശ്ശൂർ തിരുവമ്പാടി ശ്രീകൃഷ്ണസ്വാമിക്ഷേത്രം
ശ്രീ വടക്കുനാഥൻ, പാറമേൽക്കാവ് ക്ഷേത്രങ്ങളോളം പഴക്കമില്ലെങ്കിലും തൃശ്ശൂരിലെ അതിപുരാതന ക്ഷേത്രങ്ങളിലൊന്നാണ് തിരുവമ്പാടി ശ്രീകൃഷ്ണക്ഷേത്രം. തൃശ്ശൂർ പൂരത്തിന്റെ മുഖ്യ പങ്കാളികളിൽ ഒന്നായ ക്ഷേത്രമാണ് ഇത്. തൃശ്ശൂർ നഗരത്തിന് വടക്കുഭാഗത്ത് പാട്ടുരായ്ക്കലിൽ ഷൊർണ്ണൂർ റോഡിലായി സ്ഥിതിചെയ്യുന്നു. ക്ഷേത്രത്തിലെ മുഖ്യപ്രതിഷ്ഠ, ഉണ്ണിക്കണ്ണന്റെ രൂപത്തിലുള്ള ശ്രീകൃഷ്ണഭഗവനാണ്. കൂടാതെ, തുല്യപ്രാധാന്യത്തിൽ ഭദ്രകാളിയുമുണ്ട്. ഐതിഹ്യപ്രകാരം ഇവിടത്തെ മുഖ്യപ്രതിഷ്ഠയായ ശ്രീകൃഷ്ണന്റെ മൂലസ്ഥാനം, തൃശ്ശൂരിൽ നിന്ന് ഏകദേശം 15 കിലോമീറ്റർ വടക്കുപടിഞ്ഞാറായി സ്ഥിതിചെയ്യുന്ന എടക്കളത്തൂർ എന്ന സ്ഥലത്തുണ്ടായിരുന്നതാണ്. പിന്നീട് ഇവിടെ മുമ്പുണ്ടായിരുന്ന ഭഗവതിക്ഷേത്രത്തിലേയ്ക്ക് മാറ്റുകയായിരുന്നത്രേ. ഉപദേവതകളായി ഗണപതി, അയ്യപ്പൻ, നാഗദൈവങ്ങൾ, ബ്രഹ്മരക്ഷസ്സ്, ഘണ്ടാകർണ്ണൻ, ഭൈരവൻ, കുട്ടിച്ചാത്തൻ, മണികണ്ഠൻ തുടങ്ങിയ മൂർത്തികളുമുണ്ട്. ശ്രീകൃഷ്ണന് കുംഭമാസത്തിൽ പൂയം നാളിൽ കൊടിയേറി നടത്തപ്പെടുന്ന എട്ടുദിവസത്തെ ഉത്സവം, ധനുമാസത്തിൽ വൈകുണ്ഠ ഏകാദശി, ചിങ്ങമാസത്തിൽ അഷ്ടമിരോഹിണി, മേടമാസത്തിൽ വിഷു എന്നിവയും ഭഗവതിയ്ക്ക് മേടമാസത്തിൽ തൃശ്ശൂർ പൂരവും ധനുമാസത്തിൽ മൂന്നാമത്തെ ഞായറാഴ്ച നടത്തപ്പെടുന്ന വേലയുമാണ് വിശേഷദിവസങ്ങൾ. സ്വന്തമായ ഒരു കമ്മിറ്റിയാണ് ക്ഷേത്രഭരണം നടത്തുന്നത്.
ചരിത്രം
വൈഷ്ണവ ഭക്തർ ആശ്രയകേന്ദ്രമായി കരുതി പോരുന്ന തിരുവമ്പാടി ക്ഷേത്രം നേരത്തെ ഭഗവതിക്കാവായിരുന്നു എന്നാണ് ചരിത്രം. ടിപ്പുവിന്റെ പടയോട്ടകാലത്താണ് തിരുവമ്പാടിയുടെ ചരിത്രത്തിന്റെ തുടക്കം. ടിപ്പുവിന്റെ പട്ടാളത്തെ ഭയന്ന് എടക്കളത്തൂരിൽ നിന്ന് ശാന്തിക്കാരൻ എടുത്ത് ഓടിയ കൃഷ്ണവിഗ്രഹമാണ് ഇവിടത്തെ പ്രതിഷ്ഠ. വടക്കേ അങ്ങാടിയിൽ കണ്ടൻകാവിലായിരുന്നു ആദ്യപ്രതിഷ്ഠ. കൃഷ്ണനോടൊപ്പം പോന്നതായി സങ്കൽപ്പിക്കുന്ന ബാലഭഭ്രകാളിയേയും പ്രതിഷ്ഠിച്ചിട്ടുണ്ട്. എടക്കളത്തൂരിൽ നിന്നു കൊണ്ടുവന്ന വിഗ്രഹം കാറ്റാനപ്പുള്ളി മനയിൽ ആദ്യം കുടിയിരുത്തപ്പെട്ടു എന്ന ഐതിഹ്യമുണ്ട്. പിന്നീട് തിരുവമ്പാടി ഭഗവതി ക്ഷേത്രത്തിൽ ശ്രീകൃഷ്ണനെ പ്രതിഷ്ഠിച്ചു. ഭഗവതിയെ ‘എടത്തരിക’ത്തേക്കു മാറ്റി.
പ്രതിഷ്ഠ
തിരുവമ്പാടി കൃഷ്ണനാണ് ഇവിടെ മുഖ്യ പ്രതിഷ്ഠ. തിരുവമ്പാടി ഭഗവതിയാണ് മറ്റൊരു പ്രധാനപ്പെട്ട പ്രതിഷ്ഠ. ഉണ്ണികൃഷ്ണന്റെ രൂപത്തിലുള്ള ഭഗവദ് വിഗ്രഹത്തിന് മൂന്നടി പൊക്കമുണ്ട്. ബാലരൂപത്തിലുള്ള ഭദ്രകാളിയാണ് തിരുവമ്പാടിയമ്മ. പടിഞ്ഞാട്ട് ദർശനമായാണ് രണ്ടുപ്രതിഷ്ഠകളും. ഗണപതി, ശാസ്താവ്, നാഗദൈവങ്ങൾ, ബ്രഹ്മരക്ഷസ്സ്, ഘണ്ഠാകർണൻ, ഭൈരവൻ, കുട്ടിച്ചാത്തൻ, മണികണ്ഠൻ തുടങ്ങിയ ദേവതകൾ ആണ് ഉപദേവതകൾ. കൂടാതെ ക്ഷേത്രത്തിന് പുറകിലായി ചെറിയൊരു ഗണപതിക്ഷേത്രവുമുണ്ട്. ഇത് പ്രദേശത്തെ തമിഴ് ബ്രാഹ്മണരുടെ വകയുള്ള ക്ഷേത്രമാണ്. 1942-ൽ പണികഴിപ്പിച്ച ഈ ഗണപതിക്ഷേത്രത്തിൽ പ്രധാനദേവനായ ഗണപതിയെക്കൂടാതെ സുബ്രഹ്മണ്യൻ, ഹനുമാൻ, നവഗ്രഹങ്ങൾ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. വിനായക ചതുർത്ഥിയാണ് പ്രധാന അണ്ടുവിശേഷം.
വിശേഷ ആഘോഷങ്ങൾ
ധനുമാസത്തിലെ വേലയും മേടത്തിലെ പൂരവും ഭഗവതിയുടേതാ‍ണ്. ചിങ്ങമാസത്തിലെ അഷ്ടമിരോഹിണി, ധനുമാസത്തിലെ സ്വർഗ്ഗവാതിൽ ഏകാദശി എന്നിവയും കുംഭമാസത്തിലെ പൂയത്തിൽ കൊടിയേറി 8 മത്തെ ദിവസം ആറാട്ടോടെ ആഘോഷിക്കുന്ന ഉത്സവവും ശ്രീകൃഷ്ണന്റെ ആണ്ടുവിശേഷങ്ങളായി കൊണ്ടാടുന്നു. ആണ്ടുതോറുമുള്ള മറ്റൊരാഘോഷം പ്രതിഷ്ഠാദിനം.
തിരുമ്പാടി ദേവസ്വം
ക്ഷേത്രഭരണം തിരുമ്പാടി ദേവസ്വം എന്ന പേരിൽ സ്വയം ഭരിച്ചു വരുന്നു. ഇപ്പോൾ ക്ഷേത്രത്തിന് സ്വന്തമായി വ്യവസായ കെട്ടിടങ്ങളും, കല്ല്യാണ മണ്ഡപങ്ങൾ, വിദ്യാഭ്യാസസ്ഥാപനങ്ങൾ ഉണ്ട്.
ഇതര ലിങ്കുകൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:തൃശ്ശൂർ പൂരം വർഗ്ഗം:ആരാധനാലയങ്ങൾ വർഗ്ഗം:ഹൈന്ദവം വർഗ്ഗം:ക്ഷേത്രങ്ങൾ
നായിക (ചലച്ചിത്രം)
ജയരാജ് സംവിധാനം ചെയ്ത് 2011-ൽ പുറത്തിറങ്ങിയ്ഒരു മലയാളചലച്ചിത്രമാണ് നായിക. ജയറാം,പത്മപ്രിയ, ശാരദ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്.
ഇതിവൃത്തം
മലയാളചലച്ചിത്ര രംഗത്ത് നിറഞ്ഞു നിന്നിരുന്ന ഇന്നലകളിലെ ഒരു നായികയുടെ കഥയാണ് ഈ ചലച്ചിത്രം പറയുന്നത്. ഗ്രേസി (ശാരദ ) എന്ന നടിയുടെ ജീവിതവും സിൽവർ സ്ക്രീനിൽ നിന്ന് അവർക്കു പെട്ടെന്നുണ്ടാകുന്ന തിരോധാനവുമാണ് ഈ ചലച്ചിത്രത്തിന്റെ ഇതിവൃത്തം.
അവലംബം
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ഇന്ത്യൻ പതാക നിയമം
ഇന്ത്യയുടെ ദേശീയപതാക ഉപയോഗിക്കുന്നതു സംബന്ധിച്ച നിയമാവലിയാണ്‌ ഇന്ത്യൻ പതാകനിയമം എന്നറിയപ്പെടുന്നത്. ഇന്ത്യയുടെ ദേശീയ പതാക രൂപകല്‌പന ചെയ്തത് പിംഗലി വെങ്കയ്യ ആണ്. പതാക ഖാദി കൊണ്ട് മാത്രമേ നിർമ്മിക്കാവൂ എന്ന് പതാകയുടെ ഔദ്യോഗിക നിയമങ്ങൾ അനുശാസിക്കുന്നു. പതാകയുടെ പ്രദർശനവും ഉപയോഗവും ഇന്ത്യൻ പതാക നിയമം ഉപയോഗിച്ച് കർശനമായി നടപ്പാക്കപ്പെടുന്നു. പതാക ഉയർത്തുന്നതിനും കെട്ടുന്ന രീതികൾക്കു പോലും ഈ നിയമങ്ങൾ ബാധകമാണ്‌.
മുള്ളുവേങ്ങ
കേരളത്തിൽ മിക്കവാറും എല്ലാ സ്ഥലങ്ങളിലും പ്രത്യേകിച്ചും വനപ്രദേശങ്ങളിൽ കൂടുതലായും കാണപ്പെടുന്ന ഒരു ഔഷധവൃക്ഷമാണ് മുള്ളുവേങ്ങ. . കൈനി, മുള്ളൻകൈനി, മുക്കൈനി എന്നെല്ലാം പേരുകളുണ്ട്. ഇന്ത്യ, മ്യാന്മർ, ശ്രീലങ്ക എന്നിവിടങ്ങളിൽ കാണുന്ന, തടി നിറയെ മുള്ളുകളുള്ള വലിയ വൃക്ഷം. ചെറിയ തണൽ ഇഷ്ടപ്പെടുന്ന ഇലകൊഴിക്കുന്ന മരം. പക്ഷികളാണ്‌ വിത്തുവിതരണം നടത്തുന്നത്‌. കാലവർഷാരംഭത്തോടെ വിത്തുമുളയ്ക്കും. തടിയ്ക്കും ഇലകൾക്കും ഔഷധഗുണമുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വൃക്ഷങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:ഫൈല്ലാന്തേസീ
ഇക്സോറ മാർക്യുസെൻസിസ്
പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ഇക്സോറ മാർക്യുസെൻസിസ് - Ixora marquesensis. ഇത് റുബിയേസീ കുടുംബത്തിൽ ഉൾപ്പെടുന്നു. ഫ്രെഞ്ച് പോളിനേഷ്യയിലെ മാർക്യുസാസിലാണ് ഇവ സാധാരണയായി കാണപ്പെടുന്നത്. ഈ സ്ഥലനാമത്തിൽ നിന്നുമാണ് മാർക്യുസെൻസിസ് എന്ന പേരു വന്നത്.
പുറത്തേക്കുള്ള കണ്ണികൾ
വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
സാറ അലി ഖാൻ
ഹിന്ദി ഭാഷാ സിനിമകളിൽ പ്രവർത്തിക്കുന്ന ഒരു ഇന്ത്യൻ നടിയാണ് സാറ അലി ഖാൻ (ജനനം 12 ഓഗസ്റ്റ് 1995). പട്ടൗഡി കുടുംബത്തിൽ ജനിച്ച അവർ അഭിനേതാക്കളായ അമൃത സിംഗിന്റെയും സെയ്ഫ് അലി ഖാന്റെയും മകളാണ്. അവർ മൻസൂർ അലി ഖാൻ പട്ടൗഡിയുടെയും ഷർമിള ടാഗോറിന്റെയും പിതൃപുത്രിയും ശിവിന്ദർ സിംഗ് വിർക്കിന്റെയും റുഖ്‌സാന സുൽത്താനയുടെയും അമ്മയുടെ ചെറുമകളുമാണ്.
കൊളംബിയ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, 2018 ലെ കേദാർനാഥ്, സിംബ എന്നീ ചിത്രങ്ങളിൽ നായികയായി അഭിനയിച്ചുകൊണ്ട് ഖാൻ അഭിനയത്തിലേക്ക് കടന്നു. രണ്ട് ചിത്രങ്ങളും വാണിജ്യപരമായി വിജയിക്കുകയും ആദ്യത്തേത് അവർക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുക്കുകയും ചെയ്തു. 2019ലെ ഫോബ്‌സ് ഇന്ത്യയുടെ സെലിബ്രിറ്റി 100 പട്ടികയിൽ അവർ പ്രത്യക്ഷപ്പെട്ടു.
പുറംകണ്ണികൾ
വർഗ്ഗം:1995-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ
ഇക്സോറ മൂറെൻസിസ്
പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ഇക്സോറ മൂറെൻസിസ് - Ixora moorensis. ഇത് റുബിയേസീ കുടുംബത്തിൽ ഉൾപ്പെടുന്നു. ഫ്രെഞ്ച് പോളിനേഷ്യയിലെ മൂറിയായിലാണ് ഇവ സാധാരണയായി കാണപ്പെടുന്നത്. ഈ സ്ഥലനാമത്തിൽ നിന്നുമാണ് മൂറെൻസിസ് എന്ന പേരു വന്നത്.
പുറം കണ്ണികൾ
വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
സുനിത വില്യംസ്
(ജനനം: സെപ്റ്റംബർ 19 1965, യൂക്ലിഡ്, ഒഹയോ). ദീപക് പാണ്ഡ്യയുടെയും ബോണി പാണ്ഡ്യയുടെയും മകളായി സുനിത 1965 സെപ്റ്റംബർ 19ന് ഓഹിയോവിലെ യൂക്ലിഡിലാണ് ജനിച്ചത്. അമേരിക്കൻ പൗരത്വമുള്ള സുനിത, പിതാവിലൂടെയും മാതാവിലൂടെയും യഥാക്രമം ഇന്ത്യൻ-സ്ലൊവേനിയൻ വംശപാരമ്പര്യം പിന്തുടരുന്നു. മൈക്കേൽ ജെ. വില്യംസ് എന്ന പോലീസ് ഓഫീസറെയാണ് വിവാഹം കഴിച്ചിരിക്കുന്നത്. ബഹിരാകാശയാത്രക്ക് നാസ തെരഞ്ഞെടുക്കുന്ന രണ്ടാമത്തെ ഇന്ത്യൻ വംശജയാണ് സുനിത വില്യംസ്. ആദ്യത്തേത് കല്പന ചൗള ആയിരുന്നു. സ്ലോവേനിയൻ വംശജ എന്ന നിലയിലും ഇവർക്ക് രണ്ടാം സ്ഥാനമാണുള്ളത്. എന്നാൽ മറ്റു പല കാര്യങ്ങളിലും ഇവർക്ക് ഒന്നാംസ്ഥാനമാണുള്ളത്:
വിദ്യാഭ്യാസം
മസാച്ച്യുസെറ്റ്സിലെ നീധാം ഹൈസ്ക്കൂളിൽ നിന്ന് 1983ൽ പഠിച്ചിറങ്ങിയ സുനിത 1987ൽ ഫിസിക്കൽ സയൻസിൽ ബാച്ചിലർ ഓഫ് സയൻസ് ബിരുദം എടുത്തു. 1995ൽ ഫ്ലോറിഡ ഇൻസ്റ്റിട്യൂട്ട് ഓഫ് ടെക്നോളജിയിൽ നിന്ന് മാസ്റ്റർ ഓഫ് സയൻസ് ബിരുദവും നേടി.
സൈന്യസേവനം
1987ൽ സുനിത വില്യംസ് യുനൈറ്റഡ് സ്റ്റേറ്റ്സ് നേവിയിൽ അവരുടെ ഔദ്യോഗിക ജീവിതം ആരംഭിച്ചു. ആറു മാസത്തെ നേവൽ സിസ്റ്റം കമാൻഡ് പദവിക്കു ശേഷം ബേസിക് ഡൈവിങ് ഓഫീസറായി. 1989ൽ നേവൽ അവിയേറ്ററായി. തുടർന്ന് പരിശീലനത്തിനായി ഹെലികോപ്റ്റർ കോംബാറ്റ് സപ്പോർട്ട് സ്ക്വാഡ്രൻ 3ൽ റിപ്പോർട്ട് ചെയ്തു. പരിശീലനത്തിനു ശേഷം ഹെലികോപ്റ്റർ കോംബാറ്റ് സപ്പോർട്ട് സ്ക്വാർഡ്രൻ 8ൽ ചേരുകയും ഓപ്പറേഷൻ ഡിസേർട്ട് ഷീൽഡ്, ഓപ്പറേഷൻ പ്രൊവൈഡ് കംഫർട്ട് എന്നിവയിൽ പങ്കാളിയാവുകയും ചെയ്തു. 1992ൽ H-46ന്റെ ഓഫീസർ ഇൻ ചാർജ്ജ് പദവി സ്വീകരിക്കുകയും ഫ്ലോറിഡയിലെ ചുഴലിക്കാറ്റിനെ തുടർന്നുണ്ടായ ദുരിതാശ്വാസപ്രവർത്തനങ്ങളിൽ പങ്കെടുക്കുകയും ചെയ്തു. 1993 ജനുവരിയിൽ U.S.ടെസ്റ്റ് പൈലറ്റ് സ്ക്കൂളിൽ അഡ്മിഷൻ ലഭിച്ചു. 1993 ഡിസംബറിൽ കോഴ്സ് പൂർത്തിയാക്കി. റോട്ടറി വിങ് എയർക്രാഫ്റ്റ് ടെസ്റ്റ് ഡയരക്ടറേറ്റിൽ പ്രൊജക്റ്റ് ഓഫീസറാവുകയും ചെയ്തു. ഇതോടൊപ്പം തന്നെ SH-60B/F, UH-1, AH-1W, SH-2, VH-3, H-46, CH-53 H-57 എന്നിവയുടെ സ്ക്വാഡ്രൻ സേഫ്റ്റി ഓഫീസർ ചുമതലയും വഹിച്ചു. 1995 ഡിസംബറിൽ നേവൽ ടെസ്റ്റ് പൈലറ്റ് സ്ക്കൂളിൽ അവർ തിരിച്ചെത്തി. പക്ഷെ ഇത്തവണ വിദ്യാർത്ഥിയായിട്ടായിരുന്നില്ല; റോട്ടറി വിങ് ഡിപ്പാർട്ടുമെന്റിലെ ഇൻസ്ട്രക്റ്റർ, സ്ക്കൂൾ സേഫ്റ്റി ഓഫീസർ എന്നീ നിലകളിലായിരുന്നു. യുനൈറ്റഡ് സ്റ്റേറ്റ് ആർമിയിലെ UH-60, OH-6 OH-58 എന്നീ ഹെലികോപറ്ററുകൾ പറത്തി. യുനൈറ്റഡ് സ്റ്റേറ്റ് നേവിയിലെ യുദ്ധക്കപ്പലായ USS Saipanലെ എയർക്രാഫ്റ്റ് ഹാൻഡ്‌ലറും അസിസ്റ്റന്റ് എയർ ബോസും ആയി. ഈ കാലത്താണ് അവരെ ബഹിരാകാശപദ്ധയിലേക്ക് തെരഞ്ഞെടുക്കപ്പെടുന്നത്.
നാസയിലേക്ക്
1998 ജൂൺ മാസത്തിൽ സുനിത വില്യംസ് നാസയിലേക്ക് തെരഞ്ഞെടുക്കപ്പെടുകയും ആഗസ്റ്റ് മാസത്തിൽ പരിശീലനം തുടങ്ങുകയും ചെയ്തു. അമേരിക്കയിലും റഷ്യയിലുമായി നിരവധി പരിശീലങ്ങളിൽ അവർ ഏർപ്പെട്ടു. അന്താരാഷ്ട്ര ബഹിരാകാശ നിലയത്തിന്റെ പ്രവർത്തനങ്ങളിൽ നേരിട്ട് ഇടപെട്ടു. ബഹിരകാശത്ത് ഏറ്റവും കൂടുതൽ പ്രാവശ്യം  നടന്ന വനിത എന്ന ബഹുമതി കരസ്ഥമാക്കി. 2002ൽ നീമോ 2 ദൗത്യത്തിൽ അംഗമായി. സമുദ്രാടിത്തട്ടിലെ ആവാസവ്യവസ്ഥയെ കുറിച്ച് പഠിക്കാനുള്ള ദൗത്യമായിരുന്നു നീമോ 2. 2008ൽ നാസയുടെ ഡപ്യൂട്ടി ചീഫ് ഓഫ് ആസ്ട്രോനോട്ടിക്സ് ഓഫീസിലേക്ക് സുനിതയുടെ പ്രവർത്തനമണ്ഡലം  മാറി.
ബഹിരാകാശയാത്രകൾ
2006 ഡിസംബർ 9ന് ഡിസ്കവറി ബഹിരാകാശ പേടകത്തിൽ സുനിത വില്യംസ് തന്റെ ആദ്യത്തെ ബഹിരകാശ യാത്രക്ക് തുടക്കമിട്ടു. STS-116 എന്ന് പേരു നല്കിയിരുന്ന ഈ സംഘം പതിനാലാമത് പര്യവേക്ഷണസംഘത്തിൽ ചേർന്നു. പിന്നീട് ഈ സംഘത്തിലെ റഷ്യൻ അംഗങ്ങൾ മാറി പുതിയവർ വന്നതോടെ പതിനഞ്ചാം പര്യവേക്ഷണസംഘമായപ്പോൾ സുനിത അതിലും അംഗമായി. 2007 ജനുവരി 31ന് അവർ ആദ്യമായി ബഹിരാകാശത്തു നടന്നു. പിന്നീട് ഫെബ്രുവരി 7,9 ദിവസങ്ങളിൽ രണ്ടു നടത്തങ്ങൾ കൂടി. ഒമ്പതു ദിവസങ്ങൾക്കുള്ളിൽ മൂന്നു പ്രാവശ്യമായി ഇവർ 6മണിക്കൂറും 40 മിനിറ്റും ബഹിരാകാശത്തു നടന്നു. നാലാമത്തെ ബഹിരാകാശ നടത്തം കൂടി കഴിഞ്ഞതോടെ അവർ 29 മണിക്കൂറും 17 മിനിറ്റും ബഹിരാകശത്തു നടന്ന് പുതിയ റെക്കോർഡിനുടമായയി. 2007 ഡിസം 18ന് പെഗ്ഗി വിറ്റ്സൺ 32 മണിക്കൂറും 32 മിനിറ്റും പൂർത്തിയാക്കുന്നതു വരെ ഇതു നിലനിന്നു.
2007 ഏപ്രിൽ 16ന് അന്താരാഷ്ട്ര ബഹിരകാശനിലയത്തിലെ ട്രെഡ് മില്ലിൽ ഓടിക്കൊണ്ട് അവർ 2007 ബോസ്റ്റൺ മാരത്തോണിൽ പങ്കെടുത്തു. നാലു മണിക്കൂറും 24 മിനിറ്റുമാണ് അവർ അവിടെ ഓടിത്തീർത്തത്. അങ്ങനെ അദ്യമായി ബഹിരാകാശത്തു കൂടെ ഭൂമിയെ വലംവെച്ചുകൊണ്ട് മരത്തോൺ മത്സരത്തിൽ പങ്കെടുത്ത ആദ്യത്തെ വ്യക്തിയായി സുനിത.. 2008ൽ ബോസ്റ്റണിൽ വെച്ചു നടന്ന മാരത്തണിൽ ഇവർ ശരിക്കും പങ്കെടുത്തു.
STS 117 ദൗത്യത്തിലും പങ്കാളിയായ സുനിത വില്യം ഈ ദൗത്യസംഘത്തോടൊപ്പം 2007 ജൂൺ 22നാണ് ഭൂമിയിൽ മടങ്ങിയെത്തിയത്. അങ്ങനെ 195 ദിവസം ബഹിരാകാശത്തു താമസിച്ചുകൊണ്ട് ഇവർ പുതിയ ഒരു റെക്കാർഡ് കൂടി സൃഷ്ടിച്ചു. 215 ദിവസം ബഹിരാകാശത്തു കഴിച്ചു കൂട്ടിയ മിഷേൽ ലോപസ് അലേഗ്രിയ മാത്രമേ ഇപ്പോൾ സുനിത വില്യംസിനെക്കാൾ മുന്നിലുള്ളു. വനിതകളിൽ ഇവർ തന്നെയാണ് ഒന്നാമത്.
മുപ്പത്തിരണ്ടാമത് പര്യവേക്ഷകസംഘത്തിന്റെ ഭാഗമായി സുനിതവില്യംസ് 2012 ജൂലൈ 14ന് റഷ്യൻ ബഹിരാകാശ പേടകമായ Soyuz TMA-05M എന്ന ബഹിരാകാശ പേടകത്തിൽ യാത്ര തിരിച്ചു. മുപ്പത്തിമൂന്നാമത് പര്യവേക്ഷകസംഘത്തിന്റെ കമാന്റർ പദവിയും അവർക്കായിരിക്കും.
ബാഹിരാകാശനടത്തങ്ങൾ
സുനിതവില്യംസ് നാലു പ്രാവശ്യം ബഹിരാകാശത്ത് നടക്കുകയുണ്ടായിട്ടുണ്ട്. നാലു പ്രാവശ്യവും കൂടി അവർ നടന്ന സമയം 29 മണിക്കൂറും  17 മിനിറ്റുമാണ്. 2012 ആഗസ്റ്റ് 30ന് ജപ്പാനീസ് ആസ്ട്രോനോട്ട് ആയ ഹോഷിഡെയോടൊത്ത് അവർ അഞ്ചാം വട്ടം  ബഹിരാകാശത്ത് ഇറങ്ങി നടക്കും. കേടുവന്ന മെയിൻ ബസ് സ്വിച്ചിങ് യൂണിറ്റ്-1 മാറ്റിവെക്കുക, പ്രഷറൈസ്ഡ് മാറ്റിങ് അഡാപ്റ്റർ-2 സ്ഥാപിക്കുക എന്നീ കാര്യങ്ങൾ ചെയ്യുന്നതിനു വേണ്ടിയാണ് ഇപ്രാവശ്യം അവർ പേടകത്തിനു പുറത്തിറങ്ങുന്നത്.
2007ലെ ഇന്ത്യാസന്ദർശനം
2007ൽ സുനിതവില്യംസ് ഇന്ത്യയിലെത്തി സബർമതി ആശ്രമവും ഗുജറാത്തിൽ അവരുടെ പിതാവിന്റെ ജന്മഗ്രാമമായ ഝുലാസൻ എന്നിവിടങ്ങൾ സന്ദർശിച്ചു. ഈ സന്ദർശനവേളയിൽ വേൾഡ് ഗുജറാത്തി സൊസൈറ്റി അവർക്ക് സർദാർ വല്ലഭായി പട്ടേൽ വിശ്വപ്രതിഭാ അവാർഡ് നല്കുകയുണ്ടായി. 2007 ഒക്ടോബർ 4ന് അമേരിക്കൻ എംബസി സ്ക്കൂളിൽ പ്രഭാഷണം നടത്തുകയും ഇന്ത്യൻ പ്രധാനമന്ത്രി മൻമോഹൻ സിങുമായി കൂടിക്കാഴ്ച നടത്തുകയും  ചെയ്തു.
അവലംബം
വർഗ്ഗം:ബഹിരാകാശസഞ്ചാരികൾ വർഗ്ഗം:അമേരിക്കൻ ഇന്ത്യക്കാർ വർഗ്ഗം:ഇന്ത്യൻ ബഹിരാകാശസഞ്ചാരികൾ വർഗ്ഗം:1965-ൽ ജനിച്ചവർ
മണി കൗൾ
മണി കൗൾ (1944 ഡിസംബർ 25 – 2011 ജൂലൈ 6) ദേശീയവും അന്തർദേശീയവുമായ അംഗീകാരം നേടിയ ഇന്ത്യൻ ചലച്ചിത്രസംവിധായകനാണ് മണി കൗൾ.രാജസ്ഥാനിലെ ജോധ്പൂരിൽ ജനിച്ച കശ്മീരി കുടുംബാംഗമായ മണി കൗൾ ഇന്ത്യൻ സിനിമയുടെ ഭാവുകത്വ പരിണാമത്തിന് ഏറെ സംഭാവനകൾ നൽകിയ കലാകാരനാണ്. അറിയപ്പെടുന്ന നടനും സംവിധായകനുമായിരുന്ന മഹേഷ് കൗളിന്റെ അനന്തരവനാണ് മണി കൗൾ.പൂന ഫിലിം ഇൻസ്റ്റിറ്റ്യൂട്ടിൽ നിന്നും ഋത്വിക് ഘട്ടക്കിന്റെയും മറ്റും ശിക്ഷണത്തിൽ ബിരുദം നേടിയ മണി കൗൾ അവിടെത്തന്നെ അദ്ധ്യാപകനായി ജോലി ചെയ്തിരുന്നു.ഇരുപത്തിയൊന്നാം വയസ്സിൽ ബർലിൻ ഇന്റർനാഷണൽ ഫിലിം ഫെസ്റ്റിവൽ ജൂറിയായി പ്രവർത്തിച്ചു.1974ൽ സംവിധാനം ചെയ്ത ദുവിധയിലൂടെ ഏറ്റവും മികച്ച സംവിധായകനുള്ള ദേശീയപുരസ്കാരം നേടി.പ്രശസ്ത ഹിന്ദുസ്ഥാനി ഗായിക സിദ്ധേശ്വരി ദേവിയെക്കുറിച്ച് നിർമ്മിച്ച സിദ്ധേശ്വരിക്ക് (1989)മികച്ച ഡോക്യുമെന്ററിക്കുള്ള ദേശീയപുരസ്കാരം ലഭിച്ചു.
പുറമെ നിന്നുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രസംവിധായകർ വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ വർഗ്ഗം:1944-ൽ ജനിച്ചവർ
ബ്ലഡ്‌ഹൗണ്ട്
മണം പിടിക്കാനുള്ള കഴിവ് ഏറ്റവും കൂടുതലുള്ള നായ ജനുസ്സാണ് ബ്ലഡ്ഹൗണ്ട്. കാണാതായവരെ കണ്ടുപിടിക്കുന്നതിനും കുറ്റവാളികളെ പിന്തുടരുന്നതിനും വളരെയേറെ ബ്ലഡ്‌ഹൗണ്ടുകളെ ലോകമെമ്പാടും ഉപയോഗിച്ചു വരുന്നു. അതിശക്തമായ ഘ്രാണശക്തിയും മണം പിടിച്ച് ഇരയെ പിന്തുടരാനുള്ള അടങ്ങാത്ത ത്വരയും ഇവയെ ഒന്നാന്തരം പൊലീസ് നായ്ക്കളാക്കുന്നു.
ശരീരശാസ്ത്രം
വലിയ ജനുസ്സ് നായകളിൽ ഒന്നാണ് ബ്ലഡ്‌ഹൗൺട്. ബ്ലഡ്‌ഹൗണ്ടുകൾക്ക് 36 മുതൽ 50 കിലോഗ്രാം വരെ ഭാരവും 23 മുതൽ 27 ഇഞ്ച് വരെ ഉയരവും ഉണ്ടാകും. കറുപ്പ്-ടാൻ,ലിവർ-ടാൻ, ചുവപ്പ് എന്നീ നിറങ്ങളാണ് അംഗീകൃതം.
പെരുമാറ്റം
left|thumb|100px|ബ്ലഡ്‌ഹൗണ്ടുകളുടെ മുഖത്തിന്റെ ആകൃതി എപ്പോഴും വിഷമിച്ചിരിക്കുന്നതുപോലെയാണ്. മുഖത്തിന്റെ ആകൃതി കണ്ടാൽ എപ്പോഴും വിഷമിച്ചിരിക്കുകയാണെന്ന് തോന്നുമെങ്കിലും ബ്ലഡ്‌ഹൗണ്ടുകൾ വളരെ സന്തോഷഭരിതരും സ്നേഹസമ്പന്നരുമാണ്. പക്ഷെ ഏതെങ്കിലും മണത്തിൽ ആകൃഷ്ടരായാൽ ഇവയെ നിയന്ത്രിക്കാൻ ബുദ്ധിമുട്ടാണ് ഇച്ഛാശക്തി കൂടുതലുള്ള ഈ ജനുസ്സ് യജമാനനെ അനുസരിക്കുന്നതിനേക്കാൾ തന്നെ ആകൃഷ്ടനാക്കിയ മണത്തിന്റെ ഉറവിടം കണ്ടെത്താനായിരിക്കും ശ്രമിക്കുക.
തൊഷീരൊ മിഫൂൻ
ജപ്പാൻകാരനായ ഒരു ചലച്ചിത്രനടനാണ്‌ തൊഷീരോ മിഫൂൻ (三船 敏郎 മിഫൂൻ തൊഷീരൊ; ഏപ്രിൽ 1, 1920 – ഡിസംബർ 24, 1997). ജാപ്പനിസ് സിനിമയുടെ കുലപതിയായ കുറോസവയുടെ ഡ്രങ്കൻ ഏയ്ഞ്ചലിലൂടെ അഭിനയരംഗത്തേക്ക് വന്നു. വെനീസ് ഫിലിം ഫെസ്റ്റിവെലിൽ സ്വീകരിക്കപ്പെട്ട റാഷമോൺ എന്ന കുറോസവ ചിത്രത്തിലെ പ്രകടനത്തിലൂടെ ചലച്ചിത്രചരിത്രത്തിലെ അപൂർവ കൂട്ടുകെട്ടിന് വഴിയൊരുക്കുകയും പ്രശസ്തിയിലേക്ക് ഉയരുകയും ചെയ്തു. കുറോസവയുടെ പന്ത്രണ്ടോളം ചിത്രങ്ങളിൽ തോഷിറോ മിഫൂൺ അഭിനയിച്ചു. സെവൻ സാമുറായി, ത്രോൺ ഒഫ് ബ്ലഡ്, റെഡ് ബിയെഡ്, ഹിഡൻ ഫോർട്ടസ്, യോജിംബോ, കെൻജി മിസോഗുച്ചി സംവിധാനം ചെയ്ത ഓഹാറുവിന്റെ ജീവിതം തുടങ്ങിയ ചിത്രങ്ങൾ മിഫൂണിനെ എതിരറ്റവനാക്കി. റെഡ് ബിയെഡിലെയും യോജിംബോയിലെയും അഭിനയം വെനീസ് ഫിലിംഫെസ്റ്റിവലിൽ മികച്ച നടനുള്ള അവാർഡ് രണ്ട് തവണ നേടിക്കൊടുത്തു. യോജിംബോയുടെ അമേരിക്കൻ പതിപ്പായ എ ഫിസ്റ്റ്ഫുൾ ഒഫ് ഡോളേഴ്‌സ് കോളെജ് കാമ്പസുകളിൽ ശ്രദ്ധേയമായി. ജോൺ ഫ്രാങ്കൻഹീമറുടെ ഗ്രാൻഡ് പ്രീ (1968) എന്ന ചിത്രത്തിലൂടെ ഹോളിവുഡ്ഡിൽ നങ്കൂരമുറപ്പിച്ചു. ഹെൽ ഇൻ പെസിഫിക് റെഡ്‌സൺ പ്രശസ്തങ്ങളാണ്.
അവലംബം
വർഗ്ഗം:1920-ൽ ജനിച്ചവർ വർഗ്ഗം: 1997-ൽ മരിച്ചവർ വർഗ്ഗം:ഏപ്രിൽ 1-ന് ജനിച്ചവർ വർഗ്ഗം:ഡിസംബർ 24-ന് മരിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ വർഗ്ഗം:ജാപ്പനീസ് ചലച്ചിത്ര നടന്മാർ
ക്രൈസ് ആന്റ് വിസ്പേഴ്സ്
പ്രശസ്ത സ്വീഡിഷ് ചലച്ചിത്രകാരന്    ഇംഗ്മർ ബർഗ്മാൻ സംവിധാനം ചെയ്ത് 1972 ൽ പുറത്തിറങ്ങിയ ചലച്ചിത്രം ആണ് ക്രൈസ് ആന്റ് വിസ്‌പേർസ്(Viskningar och rop).
പ്രമേയം
മൂന്ന് സഹോദരിമാർ തമ്മിലുള്ള തകർന്ന ബന്ധത്തിന്റെ കഥ പറയുന്നു ഈ സിനിമ.വളരെ പഴക്കം ചെന്ന ഒരു വലിയ പ്രഭുഗ്യഹത്തിലാണ് കഥ നടക്കുന്നത്. പലപ്പോഴും അപരിചിതവും തിരിച്ചറിയപ്പെടാത്തതുമായ മന്ത്രിക്കലുകളും മരിക്കുന്ന ഒരു സ്ത്രീയുടെ വേദന നിറഞ്ഞ കരച്ചിലും ഇടകലരുന്ന അവിടെക്ക് തങ്ങളുടെ കാൻസർ ബാധിതയും മരണാസന്നയുമായ സഹോദരി ആഗ്‌നസിന്റെ ഒപ്പം താമസിക്കാനായി എത്തിയതാണ് ആ രണ്ടു സഹോദരിമാർ കരീനും മരിയയും.പരസ്പരമുള്ള അസൂയയും കുറ്റബോധവും ഏകാന്തതയും നിമിത്തം തങ്ങളുടെ സഹോദരിയ്ക്ക് കരുണയോ ശുശ്രൂഷയോ നൽകാൻ കഴിയാത്ത വിധം പെരുമാറുന്നു  കരീനും മരിയയും.
അവാർഡുകൾ
ഛായാഗ്രഹണത്തിനു 1973 ലെ അക്കാദമി അവാർഡ് നേടി ഈ സിനിമയുടെ കാമറാമാൻ സ്വെൻ നിക്വിസ്റ്റ്.
അഭിനേതാക്കൾ
ബെർഗ്മാന്റെ ഇഷ്ടനടിയായ ലിവ് ഉൾമാൻ മരിയ ആയും ഇൻഗ്രിഡ് തുലിൻ കരിൻ ആയും അഭിനയിച്ചിരിക്കുന്നു.
പുറം കണ്ണികൾ
വർഗ്ഗം:സ്വീഡിഷ് ചലച്ചിത്രങ്ങൾ വർഗ്ഗം:ഇംഗ്മർ ബർഗ്മാൻ സംവിധാനം ചെയ്ത ചലച്ചിത്രങ്ങൾ വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
ഹിലരി ക്ലിന്റൺ
ഹിലരി ഡെയ്ൻ റോഡം ക്ലിന്റൺ (ജ. ഒക്ടോബർ 26, 1947) അമേരിക്കൻ സെനറ്റംഗവും ഡെമോക്രാറ്റിക് പാർട്ടി അംഗവുമാണ്. അമേരിക്കയുടെ 42-‌ാമതു പ്രസിഡന്റായിരുന്ന ബിൽ ക്ലിന്റന്റെ പത്നിയായ ഹിലരി 1993 മുതൽ 2001 വരെ അമേരിക്കയുടെ പ്രഥമ വനിതയായിരുന്നു.
2000-ൽ അമേരിക്കൻ സെനറ്റിലേക്കു തെരഞ്ഞെടുക്കപ്പെട്ട ഹിലരി പ്രഥമ വനിതയായിരിക്കെ ഏതെങ്കിലും നിയമനിർമ്മാണ സഭയിലേക്കു തിരഞ്ഞെടുക്കപ്പെടുന്ന ആദ്യത്തെയാൾ എന്ന അപൂർവ നേട്ടത്തിനുടമായായി. ന്യൂയോർക്ക് സംസ്ഥാനത്തു നിന്നുള്ള ആദ്യത്തെ വനിതാ സെനറ്ററാണ് അഭിഭാഷകയായ ഹിലരി. 2006-ൽ സെനറ്റിലേക്ക് വീണ്ടും തെരഞ്ഞെടുക്കപ്പെട്ടു. ഹിലരി, 2008ലെ അമേരിക്കൻ പ്രസിഡന്റ് തിരഞ്ഞെടുപ്പിൽ മത്സരിക്കാൻ ജനുവരി 20-നു സ്ഥാനാർത്ഥിത്വം ഔദ്യോഗികമായി പ്രഖ്യാപിച്ചു. എന്നാൽ, 2008 ജൂൺ 7-ന്‌ , പ്രൈമറി തിരഞ്ഞെടുപ്പിൽ കൂടുതൽ ഡെലിഗേറ്റുകളുടെ പിന്തുണ ലഭിച്ച ബറാക്ക് ഒബാമയെ 2008ലെ അമേരിക്കൻ പ്രസിഡന്റ് തിരഞ്ഞെടുപ്പിൽ പിന്തുണക്കുന്നതായി അവർ പ്രഖ്യാപിച്ചു. ചെൽസിയ ഒറ്റ മകളാണ്.
അവലംബം
വർഗ്ഗം:1947-ൽ ജനിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:അമേരിക്കൻ സെനറ്റർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ
കണ്ണകി
തമിഴ് ഇതിഹാസകാവ്യമായ ചിലപ്പതികാരത്തിലെ വീരനായികയാണ് കണ്ണകി. നിരപരാധിയായ തന്റെ ഭർത്താവിനെ വധിച്ച പാണ്ഡ്യ രാജാവിനെ പ്രതികാരമൂർത്തിയായ കണ്ണകി ശപിക്കുകയും, മുലപറിച്ചെറിഞ്ഞു കൊണ്ട് മധുര നഗരം ചുട്ടെരിക്കുകയും ചെയ്തു എന്നതാണ് കാവ്യത്തിലെ ഇതിവൃത്തം. പത്തിനിക്കടവുൾ (ഭാര്യാദൈവം) എന്ന പേരിലും കണ്ണകി അറിയപ്പെടുന്നു. കേരളത്തിൽ കാളിക്ക് സമമായി കണ്ണകിയെ ആരാധിച്ചു വരുന്നു.